CELEX: 52022PC0064
Language: mt
Date: 2022-02-24
Title: Proposta għal DEĊIŻJONI TAL-KUNSILL dwar l-iffirmar, f’isem l-Unjoni, u dwar l-applikazzjoni provviżorja tal-Ftehim bejn l-Unjoni Ewropea, minn naħa waħda, u l-Gvern tal-Gżejjer Faeroe, min-naħa l-oħra, dwar il-parteċipazzjoni tal-Gżejjer Faeroe fil-programmi tal-Unjoni

IL-KUMMISSJONI
                             EWROPEA

                                                      Brussell, 24.2.2022
                                                      COM(2022) 64 final

                                                      2022/0044 (NLE)

                                          Proposta għal

                                 DEĊIŻJONI TAL-KUNSILL

     dwar l-iffirmar, f’isem l-Unjoni, u dwar l-applikazzjoni provviżorja tal-Ftehim bejn l-
      Unjoni Ewropea, minn naħa waħda, u l-Gvern tal-Gżejjer Faeroe, min-naħa l-oħra,
              dwar il-parteċipazzjoni tal-Gżejjer Faeroe fil-programmi tal-Unjoni

MT                                                                                             MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-PROPOSTA

     L-Artikolu 16(1)(d) tar-Regolament dwar Orizzont Ewropa1 dwar l-assoċjazzjoni ta’ pajjiżi
     terzi mal-programm jipprevedi l-possibbiltà ta’ assoċjazzjoni ta’ pajjiżi terzi u territorji li
     flimkien jissodisfaw il-kriterji kollha spjegati fih. Tali pajjiżi terzi jew territorji għandhom
     jipparteċipaw fil-programm Orizzont Ewropa abbażi ta’ ftehim li jkopri l-parteċipazzjoni tal-
     pajjiż terz jew tat-territorju għal kwalunkwe programm tal-Unjoni.

     Il-Gżejjer Faeroe saru formalment assoċjati mas-Seba’ Programm Kwadru (FP7) fl-2010, u
     firxa ta’ proġetti Ewropej huma xhieda tal-involviment attiv tar-riċerkaturi u tal-istituti tal-
     Gżejjer Faeroe f’oqsma bħall-ambjent, l-oċeanografija, it-tibdil fil-klima, l-ekosistemi u l-
     ġestjoni tas-sajd. L-assoċjazzjoni tal-Gżejjer Faeroe ma’ Orizzont 2020 mill-2014 tat lir-
     riċerkaturi, lill-istituti tar-riċerka u lill-intrapriżi fil-Gżejjer Faeroe aċċess sħiħ għall-
     finanzjament tal-Unjoni u għall-attivitajiet kollaborattivi għar-riċerka u l-innovazzjoni fuq l-
     istess livell ta’ entitajiet mill-Istati Membri u minn pajjiżi terzi oħra li kienu assoċjati wkoll
     ma’ Orizzont 2020. Din il-parteċipazzjoni saret importanti ħafna għall-komunità tar-riċerka
     tal-Gżejjer Faeroe, u tistabbilixxi pilastru importanti ġdid u ta’ suċċess tar-relazzjonijiet bejn
     il-Gżejjer Faeroe u l-UE. Bil-ftehimiet suċċessivi dwar l-assoċjazzjoni mal-Programmi Qafas
     tar-Riċerka u l-Innovazzjoni tal-Unjoni li huma limitati fiż-żmien għad-durata ta’ kull
     programm sussegwenti tal-UE, bħalissa ma hemm l-ebda ftehim internazzjonali stabbilit li
     jirregola l-parteċipazzjoni tal-entitajiet tal-Gżejjer Faeroe f’Orizzont Ewropa jew li jrawwem
     il-kooperazzjoni xjentifika, fir-riċerka u fl-innovazzjoni bejn il-komunitajiet tar-riċerka tal-UE
     u tal-Gżejjer Faeroe.

     Fl-14 ta’ Mejju 2020, permezz ta’ Ittra ta’ Intenzjoni, il-Gżejjer Faeroe esprimew l-interess
     formali tagħhom li jassoċjaw ma’ Orizzont Ewropa. Il-Gżejjer Faeroe jissodisfaw il-kriterji
     għall-assoċjazzjoni ta’ pajjiżi terzi jew territorji mal-Programm Qafas Orizzont Ewropa, kif
     stabbilit mir-Regolament dwar Orizzont Ewropa (l-Artikolu 16(1)(d)). Huma għandhom,
     b’mod partikolari, kapaċità tajba fix-xjenza, fit-teknoloġija u fl-innovazzjoni; huma impenjati
     lejn ekonomija tas-suq miftuħa u bbażata fuq ir-regoli, inkluż trattament ġust u ekwu tad-
     drittijiet tal-proprjetà intellettwali, ir-rispett tad-drittijiet tal-bniedem, u huma appoġġati minn
     istituzzjonijiet demokratiċi; u jippromwovu b’mod attiv il-politiki sabiex jittejjeb il-benessri
     ekonomika u soċjali taċ-ċittadini tagħhom.

     Fit-13 ta’ Lulju 2021, il-Kunsill awtorizza lill-Kummissjoni tiftaħ negozjati, f’isem l-Unjoni,
     mal-Gżejjer Faeroe dwar Ftehim bejn l-Unjoni Ewropea u l-Gżejjer Faeroe dwar il-prinċipji
     ġenerali għall-parteċipazzjoni tal-Gżejjer Faeroe fi programmi tal-Unjoni u l-assoċjazzjoni
     tal-Gżejjer Faeroe ma’ Orizzont Ewropa – il-Programm Qafas għar-Riċerka u l-Innovazzjoni
     (2021-2027). Il-Grupp ta’ Ħidma dwar ir-Riċerka u l-Grupp ta’ Ħidma dwar l-EFTA nħatru
     mill-Kunsill biex jaġixxu fil-kapaċità tal-kumitati speċjali ħalli jassistu lill-Kummissjoni
     matul in-negozjati.

     1
            Ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi
            l-Orizzont Ewropa – il-Programm Qafas għar-Riċerka u l-Innovazzjoni, li jistabbilixxi r-regoli tiegħu
            għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE) Nru
            1291/2013 (ĠU L 170, 12.05.2021, p. 1.).

MT                                                       1                                                           MT
 ---pagebreak---      In-negozjati bdew fit-3 ta’ Settembru 2021 u tlestew b’suċċess fit-8 ta’ Ottubru 2021, meta t-
     test tal-abbozz ta’ Ftehim ġie inizjalat minn rappreżentanti mill-Partijiet futuri kollha. Il-
     Grupp ta’ Ħidma dwar ir-Riċerka u l-Grupp ta’ Ħidma tal-EFTA tal-Kunsill u tal-Parlament
     Ewropew inżammu infurmati regolarment matul in-negozjati.

     Il-Ftehim anness ma’ din il-proposta għal deċiżjoni tal-Kunsill huwa magħmul minn żewġ
     partijiet, b’mod partikolari l-“ftehim komprensiv” dwar il-prinċipji ġenerali għall-
     parteċipazzjoni tal-Gżejjer Faeroe fil-Programmi tal-Unjoni u Protokoll dwar l-assoċjazzjoni
     tal-Gżejjer Faeroe ma’ Orizzont Ewropa – il-Programm Qafas għar-Riċerka u l-Innovazzjoni
     (2021-2027) (“il-Protokoll ta’ Orizzont Ewropa”) f’konformità mad-direttivi ta’ negozjar li l-
     Kummissjoni kisbet mill-Kunsill.

     Il-“ftehim komprensiv” jirregola b’mod komprensiv il-kundizzjonijiet ta’ assoċjazzjoni tal-
     Gżejjer Faeroe applikabbli fil-programmi kollha tal-UE. Dan jirregola t-termini u l-
     kundizzjonijiet għall-parteċipazzjoni fil-programmi tal-UE, il-modalitajiet għall-istabbiliment
     tal-parteċipazzjoni fi kwalunkwe programm tal-Unjoni partikolari (jew l-assoċjazzjoni
     miegħu) u l-involviment tal-Gżejjer Faeroe fil-governanza tal-programmi jew l-attivitajiet tal-
     Unjoni, li jirriflettu l-prinċipju tal-ebda setgħa ta’ teħid ta’ deċiżjonijiet. Dan fih regoli
     dettaljati għall-istabbiliment tal-kontribuzzjoni finanzjarja tal-Gżejjer Faeroe għall-
     Programmi tal-Unjoni, inkluż, fejn applikabbli, mekkaniżmu ta’ korrezzjoni awtomatika. Il-
     “ftehim komprensiv” fih regoli komprensivi għall-protezzjoni tal-interessi finanzjarji tal-UE,
     inklużi setgħat li l-Kummissjoni, il-Qorti Ewropea tal-Awdituri, l-OLAF u l-UPPE jeżerċitaw
     għal dak il-għan, kif ukoll regoli dwar l-infurzar tad-deċiżjonijiet tal-Kummissjoni dwar l-
     irkupru u s-sentenzi tal-Qorti tal-Ġustizzja tal-Unjoni Ewropea fit-territorju tal-Gżejjer
     Faeroe. Huwa jistabbilixxi wkoll strutturi istituzzjonali, jiġifieri Kumitat Konġunt inkarigat,
     fost l-oħrajn, mill-monitoraġġ tal-implimentazzjoni tal-Ftehim u mill-eżami ta’ kif tista’
     tittejjeb u tiġi żviluppata l-kooperazzjoni skont il-Ftehim.

     Il-“ftehim komprensiv” huwa maħsub biex joħloq qafas ġuridiku dejjiemi għall-kooperazzjoni
     bejn l-Unjoni u l-Gżejjer Faeroe fir-rigward tal-programmi tal-UE. Huwa mistenni li jibqa’
     fis-seħħ għal diversi Oqfsa Finanzjarji Pluriennali tal-UE, b’mod simili għall-Ftehim dwar iż-
     Żona Ekonomika Ewropea, il-Ftehim dwar il-Kummerċ u l-Kooperazzjoni bejn l-UE u r-
     Renju Unit jew il-ftehimiet qafas mal-pajjiżi tas-Sħubija għat-Tkabbir u l-Viċinat Ewropew
     dwar il-prinċipji ġenerali għall-parteċipazzjoni ta’ dawn il-pajjiżi fil-programmi tal-UE. Il-
     Protokolli eventwali dwar l-assoċjazzjoni tal-Gżejjer Faeroe ma’ kull programm speċifiku tal-
     Unjoni jistgħu jiżdiedu ma’ dan il-“ftehim komprensiv” fil-futur, jekk tali Programmi jkunu
     miftuħa għall-parteċipazzjoni tal-Gżejjer Faeroe skont l-atti bażiċi tal-UE li jistabbilixxu kull
     Programm rilevanti, jekk din tkun ix-xewqa politika taż-żewġ Partijiet, u skont il-proċeduri
     interni meħtieġa. It-tul ta’ żmien tal-Protokolli se jkun limitat fiż-żmien għall-
     implimentazzjoni ta’ kwalunkwe programm partikolari tal-Unjoni.

     Qiegħed jiġi propost li l-Protokolli jiġu adottati permezz ta’ deċiżjonijiet tal-Kumitat
     Konġunt, li dan il-ftehim se jistabbilixxi. L-elementi essenzjali kollha li għandhom x’jaqsmu
     mal-kooperazzjoni bejn l-UE u l-Gżejjer Faeroe fil-programmi tal-UE huma regolati b’mod
     komprensiv fil-“ftehim komprensiv”. L-Artikolu 3(4) tal-Ftehim jirrestrinġi speċifikament il-
     kontenut tal-Protokolli futuri għal: l-identifikazzjoni tal-Programm jew tal-attività rilevanti
     tal-Unjoni, jew parti minnu/minnha; l-istabbiliment tat-tul ta’ żmien tal-assoċjazzjoni; ir-
     regolamentazzjoni ta’ kwistjonijiet li huma speċifiċi għall-programm u li ma humiex regolati
     mod ieħor fil-“ftehim komprensiv”; u – f’każijiet speċifiċi fejn il-programm tal-Unjoni jiġi
     implimentat permezz ta’ strument finanzjarju jew garanzija baġitarja - l-istabbiliment tal-
     ammont tal-kontribuzzjoni tal-Gżejjer Faeroe għal tali programm tal-Unjoni.

MT                                                  2                                                    MT
 ---pagebreak---      L-ewwel Protokoll bħal dan dwar l-assoċjazzjoni ma’ Orizzont Ewropa b’mod eċċezzjonali
     mhux se jiġi adottat mill-Kumitat Konġunt iżda ġie nnegozjat b’mod parallel mal-“ftehim
     komprensiv” bħala l-parti integrali tiegħu, u huwa mistenni li jiġi konkluż u jidħol fis-seħħ
     flimkien mal-“ftehim komprensiv”. Dan il-mod ta’ proċediment ġie awtorizzat mill-Kunsill
     fid-direttivi ta’ negozjar. Kien meħtieġ li tinkiseb assoċjazzjoni tal-Gżejjer Faeroe mal-
     Programm Orizzont Ewropa mill-bidu tal-Programm u li tiġi żgurata kooperazzjoni mingħajr
     interruzzjoni bejn il-komunitajiet ta’ riċerka tal-UE u tal-Gżejjer Faeroe. Għal dak il-għan,
     issa qiegħda tiġi proposta applikazzjoni provviżorja flimkien ma’ applikazzjoni retroattiva
     mill-1 ta’ Jannar 2021 tal-Ftehim kollu (jiġifieri “il-ftehim komprensiv” inkluż il-Protokoll ta’
     Orizzont Ewropa tiegħu).

     Fir-rigward tat-termini u l-kundizzjonijiet speċifiċi għall-programm li jipprevedu l-
     assoċjazzjoni tal-Gżejjer Faeroe mal-Orizzont Ewropa, dawn jipprevedu assoċjazzjoni mal-
     partijiet kollha tal-Programm, ħlief għall-programm speċifiku dwar ir-riċerka dwar id-difiża
     stabbilit bir-Regolament (UE) 2021/6972. Dan se jiżgura l-kontinwità tal-assoċjazzjoni sħiħa
     preċedenti ma’ Orizzont 2020, u mal-predeċessur tiegħu, l-FP7. Din il-parteċipazzjoni ġiet
     ivvalutata bħala ta’ benefiċċju għaż-żewġ partijiet, b’valur miżjud partikolari f’oqsma
     tematiċi bħall-ambjent, is-saħħa u l-ikel, kif ukoll ir-riċerka dwar l-oċeani.

     Il-Gżejjer Faeroe kienu kontributur nett għaż-żewġ Programmi Qafas preċedenti b’marġni
     sinifikanti. Il-ftehim il-ġdid propost jistabbilixxi kundizzjonijiet ġusti u bbilanċjati dwar il-
     kontribuzzjoni finanzjarja tal-Gżejjer Faeroe għall-Orizzont Ewropa. Fl-Artikolu 6(6) tiegħu,
     il-“ftehim komprensiv” jipprevedi l-possibbiltà ta’ applikazzjoni ta’ koeffiċjenti u fl-
     Artikolu 7 u fl-Artikolu 8 jirregola rispettivament l-aġġustament u l-mekkaniżmi ta’
     korrezzjoni fir-rigward ta’ programmi fejn – kif inhu l-każ ta’ Orizzont Ewropa – dawn il-
     mekkaniżmi huma applikabbli. Il-Protokoll ta’ Orizzont Ewropa fl-Anness I tiegħu jirregola
     ulterjorment l-iskeda tal-pagamenti, il-livell tal-koeffiċjenti applikabbli għall-kontribuzzjoni
     finanzjarja tal-Gżejjer Faeroe u d-dettalji tekniċi għall-funzjonament tal-mekkaniżmu ta’
     korrezzjoni.

     Il-Protokoll ta’ Orizzont Ewropa jibni fuq l-esperjenza ta’ Orizzont 2020 u tal-FP7 u, bħal fil-
     ftehim ta’ assoċjazzjoni preċedenti, jinkludi klawżola ta’ reċiproċità, li tiżgura li r-riċerkaturi
     u l-entitajiet legali stabbiliti fl-Unjoni jkollhom kemm jista’ jkun aċċess biex jipparteċipaw
     fil-programmi ta’ riċerka u innovazzjoni tal-Gżejjer Faeroe li huma ekwivalenti għal Orizzont
     Ewropa, f’konformità mal-kundizzjonijiet stabbiliti fil-leġiżlazzjoni domestika tal-Gżejjer
     Faeroe. L-Anness II tal-Protokoll fih lista ta’ programmi tal-Gżejjer Faeroe miftuħa għall-
     parteċipazzjoni ta’ entitajiet tar-riċerka bbażati fl-UE.

     L-abbozz ta’ Ftehim mehmuż ma’ din il-proposta għal deċiżjoni tal-Kunsill huwa konformi
     mad-direttivi ta’ negozjar maħruġa mill-Kunsill.

     2.       ELEMENTI ĠURIDIĊI TAL-PROPOSTA
     Il-proposta għal deċiżjoni tal-Kunsill hija bbażata fuq l-Artikolu 186 u fuq l-Artikolu 218(5)
     tat-Trattat dwar il-Funzjonament tal-Unjoni Ewropea.

     2
            Ir-Regolament (UE) 2021/697 tal-Parlament Ewropew u tal-Kunsill tad-29 ta’ April 2021 li jistabbilixxi
            l-Fond Ewropew għad-Difiża u li jħassar ir-Regolament (UE) 2018/1092 (ĠU L 170, 12.5.2021,
            p. 149.).

MT                                                       3                                                           MT
 ---pagebreak---      3.      IMPLIKAZZJONIJIET BAĠITARJI
     Id-Dikjarazzjoni Finanzjarja Leġiżlattiva ppreżentata ma’ din id-Deċiżjoni tistabbilixxi l-
     implikazzjonijiet baġitarji indikattivi.

     Fid-dawl ta’ dan ta’ hawn fuq, il-Kummissjoni tipproponi li l-Kunsill
     - jiddeċiedi dwar l-iffirmar u dwar l-applikazzjoni provviżorja tal-Ftehim f’isem l-Unjoni;
     - jawtorizza lin-negozjatur tal-Ftehim biex jiffirma, f’isem l-Unjoni, il-Ftehim bejn l-Unjoni
     Ewropea u l-Gvern tal-Gżejjer Faeroe dwar il-parteċipazzjoni tal-Gżejjer Faeroe fi programmi
     tal-Unjoni u jissottometti n-notifika meħtieġa skont l-Artikolu 15(2) tal-Ftehim li tinforma li
     l-Unjoni lestiet il-proċeduri interni meħtieġa għall-applikazzjoni provviżorja ta’ dan il-
     Ftehim.

MT                                                  4                                                  MT
 ---pagebreak---                                                                    2022/0044 (NLE)

                                                    Proposta għal

                                         DEĊIŻJONI TAL-KUNSILL

         dwar l-iffirmar, f’isem l-Unjoni, u dwar l-applikazzjoni provviżorja tal-Ftehim bejn l-
          Unjoni Ewropea, minn naħa waħda, u l-Gvern tal-Gżejjer Faeroe, min-naħa l-oħra,
                  dwar il-parteċipazzjoni tal-Gżejjer Faeroe fil-programmi tal-Unjoni

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikolu 186, flimkien mal-Artikolu 218(5) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-programm tal-Unjoni Orizzont Ewropa – il-Programm Qafas għar-Riċerka u l-
              Innovazzjoni (2021-2027) ġie stabbilit bir-Regolament (UE) 2021/6953 (minn hawn ’il
              quddiem “il-Programm Orizzont Ewropa”).
     (2)      Skont l-Artikolu 16(1)(d) tar-Regolament (UE) 2021/695, il-Programm Orizzont
              Ewropa huwa miftuħ għall-assoċjazzjoni ta’ pajjiżi terzi u territorji li jissodisfaw
              b’mod konġunt il-kriterji speċifikati fih.
     (3)      Skont l-Artikolu 16(2) tar-Regolament (UE) 2021/695, l-assoċjazzjoni ta’ tali pajjiżi u
              territorji mal-Programm Orizzont Ewropa tirrikjedi ftehim li jkopri l-parteċipazzjoni
              ta’ tali pajjiż jew territorju fi kwalunkwe programm tal-Unjoni, dment li l-ftehim
              jiżgura bilanċ ġust fir-rigward tal-kontribuzzjonijiet u l-benefiċċji tal-pajjiż terz li
              jipparteċipa fil-programmi tal-Unjoni, jistabbilixxi l-kundizzjonijiet ta’ parteċipazzjoni
              fil-programmi tal-Unjoni, inkluż il-kalkolu tal-kontribuzzjonijiet finanzjarji għal
              programmi individwali, u l-kostijiet amministrattivi tagħhom, ma jagħtix lill-pajjiż
              terz xi setgħa ta’ teħid ta’ deċiżjonijiet fir-rigward tal-programm tal-Unjoni,
              jiggarantixxi d-drittijiet tal-Unjoni li tiżgura ġestjoni finanzjarja tajba u li tipproteġi l-
              interessi finanzjarji tal-Unjoni.
     (4)      Permezz tal-ittra tal-14 ta’ Mejju 2020, il-Gżejjer Faeroe esprimew l-interess formali
              tagħhom li jsiru assoċjati mal-Programm Orizzont Ewropa.
     (5)      Fit-13 ta’ Lulju 2021, il-Kunsill awtorizza l-ftuħ ta’ negozjati f’isem l-Unjoni Ewropea
              għall-konklużjoni ta’ Ftehim bejn l-Unjoni Ewropea, minn naħa waħda, u l-Gżejjer
              Faeroe, min-naħa l-oħra, dwar il-prinċipji ġenerali għall-parteċipazzjoni tal-Gżejjer
              Faeroe fi programmi tal-Unjoni u l-assoċjazzjoni tal-Gżejjer Faeroe ma’ Orizzont
              Ewropa – il-Programm Qafas għar-Riċerka u l-Innovazzjoni (2021-2027).

     3
              Ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi
              l-Orizzont Ewropa – il-Programm Qafas għar-Riċerka u l-Innovazzjoni, li jistabbilixxi r-regoli tiegħu
              għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE) Nru
              1291/2013 (ĠU L 170, 12.5.2021, p. 1.).

MT                                                         5                                                           MT
 ---pagebreak---      (6)    Dawk in-negozjati      ġew    konklużi       b’suċċess   u   l-Ftehim   ġie   inizjalat   fit-
            8 ta’ Ottubru 2021.
     (7)    Il-Ftehim jistabbilixxi t-termini u l-kundizzjonijiet tal-assoċjazzjoni tal-Gżejjer Faeroe
            mal-programmi tal-Unjoni. Skont l-Artikolu 3 tal-Ftehim, l-assoċjazzjoni mal-
            programmi tal-Unjoni hija soġġetta għall-adozzjoni tal-Protokolli.
     (8)    F’konformità mal-awtorizzazzjoni tal-Kunsill, il-Protokoll dwar l-assoċjazzjoni tal-
            Gżejjer Faeroe ma’ Orizzont Ewropa – il-Programm Qafas għar-Riċerka u l-
            Innovazzjoni (2021-2027) - ġie nnegozjat b’mod parallel mal-Ftehim u jifforma parti
            integrali minnu.
     (9)    Il-Ftehim jenħtieġ li jiġi ffirmat f’isem l-Unjoni, soġġett għall-konklużjoni tiegħu
            f’data aktar tard.
     (10)   Bil-ħsieb li tiġi żgurata kooperazzjoni mingħajr interruzzjoni bejn l-Unjoni u l-Gżejjer
            Faeroe fil-qasam tar-riċerka, tal-iżvilupp teknoloġiku u tal-innovazzjoni u li
            tippermetti l-parteċipazzjoni tal-Gżejjer Faeroe fil-Programm Orizzont Ewropa mill-
            bidu tiegħu, il-Ftehim jenħtieġ li jiġi applikat b’mod provviżorju, sakemm jitlestew il-
            proċeduri meħtieġa għad-dħul fis-seħħ tiegħu,
     ADOTTA DIN ID-DEĊIŻJONI:

                                               Artikolu 1
     L-iffirmar f’isem l-Unjoni tal-Ftehim bejn l-Unjoni Ewropea, minn naħa waħda, u l-Gvern
     tal-Gżejjer Faeroe, min-naħa l-oħra, dwar il-parteċipazzjoni tal-Gżejjer Faeroe fi programmi
     tal-Unjoni huwa b’dan awtorizzat soġġett għall-konklużjoni ta’ dan il-Ftehim.
     It-test tal-Ftehim huwa mehmuż ma’ din id-Deċiżjoni.

                                               Artikolu 2
     Il-President tal-Kunsill għandu jinnomina lill-persuna/i li jkollha/jkollhom is-setgħa li
     tiffirma/jiffirmaw il-Ftehim.

                                               Artikolu 3
     Sakemm jitlestew il-proċeduri meħtieġa għad-dħul fis-seħħ tiegħu, il-Ftehim għandu jiġi
     applikat fuq bażi provviżorja f’konformità mal-Artikolu 15(2) tiegħu u soġġett għan-notifiki
     previsti fih.

                                               Artikolu 4
     Din id-Deċiżjoni għandha tidħol fis-seħħ fi [id-data tal-adozzjoni tagħha].
     Magħmul fi Brussell,

                                                  Għall-Kunsill
                                                  Il-President

MT                                                   6                                                       MT
 ---pagebreak---                       DIKJARAZZJONI FINANZJARJA LEĠIŻLATTIVA

     1.      ISEM IL-PROPOSTA:
     Proposta għal Deċiżjoni tal-Kunsill dwar l-iffirmar, f’isem l-Unjoni, u l-applikazzjoni
     provviżorja tal-Ftehim bejn l-Unjoni Ewropea, minn naħa waħda, u l-Gvern tal-Gżejjer
     Faeroe, min-naħa l-oħra, dwar il-parteċipazzjoni tal-Gżejjer Faeroe fil-programmi tal-
     Unjoni

     2.      LINJI BAĠITARJI:
             Linja tad-dħul (Kapitolu/Artikolu/Partita): 6 0 1 0 — Orizzont Ewropa — Dħul
             assenjat
             Ammont ibbaġitjat għas-sena kkonċernata:
             (fil-każ ta’ dħul assenjat biss):
             Id-dħul jiġi assenjat għal-linja tan-nefqa li ġejja (Kapitolu/Artikolu/Partita):
             Artikolu kollu 01.0101 (01.010101, 01.010102, 01.010103, 01.010111, 01.010112,
             01.010113, 01.010171, 01.010172, 01.010173, 01.010174, 01.010176)
             Kapitolu sħiħ 01.02 (01.020101, 01.020102, 01.020103, 01.020210, 01.020211,
             01.020212, 01.020220, 01.020230, 01.020231, 01.020240, 01.020241, 01.020242,
             01.020243, 01.020250, 01.020251, 01.020252, 01.020253, 01.020254, 01.020260,
             01.020261, 01.020270, 01.020301, 01.020302, 01.020303, 01.020401, 01.020402)
             Linja baġitarja 20.XX Nefqa amministrattiva tal-Kummissjoni Ewropea

     3.      IMPATT FINANZJARJU
                  Il-proposta ma għandha l-ebda implikazzjoni finanzjarja
                  Il-proposta ma għandha l-ebda impatt finanzjarju fuq in-nefqa iżda għandha
                   impatt finanzjarju fuq id-dħul
                  Il-proposta għandha impatt finanzjarju fuq id-dħul assenjat

MT                                                  7                                           MT
 ---pagebreak---               L-effett huwa kif ġej:
                                                                       (miljuni ta’ EUR għal pożizzjoni deċimali waħda)

            Linja tad-dħul              Impatt fuq id-             Perjodu ta’ XX xhur li                  Sena N
                                           dħul45                   jibda jj/xx/ssss (jekk
                                                                           applikabbli)

            6010                                           7,8 84 xahar li       jibdew      minn
                                                                                                                     1,1
                                                               01/01/2021

                                                   Sitwazzjoni wara l-azzjoni

         Linja tad-dħul       2021         2022            2023          2024         2025          2026            2027

     6010                      1,1          1,1             1,2           1,1         1,1            1,1            1,2

              (Fil-każ ta’ dħul assenjat biss, bil-kundizzjoni li l-linja baġitarja tkun diġà magħrufa):
                                                   Sitwazzjoni wara l-azzjoni

     Linja tan-nefqa6         2021         2022            2023          2024         2025          2026            2027

     L-Artikolu 01.0101        1,1          1,1            1,1            1,0         1,1            1,1            1,1
     u l-kapitolu 01.02

     20.XX                    0,005        0,011          0,017         0,021        0,026          0,032       0,046

     4.         MIŻURI KONTRA L-FRODI
                L-Artikolu 325 tat-Trattat dwar il-Funzjonament tal-Unjoni Ewropea (TFUE)
                jirrikjedi lill-Kummissjoni u lill-Istati Membri jiġġieldu l-frodi u kull attività illegali
                oħra li taffettwa l-interessi finanzjarji tal-Unjoni. Għalhekk, il-prevenzjoni u s-sejba
                tal-frodi hija obbligu ġenerali tas-Servizzi kollha tal-Kummissjoni fil-qafas tal-
                attivitajiet ta’ kuljum tagħhom li jinvolvu l-użu tar-riżorsi. Il-frodi li tinvolvi l-fondi
                tal-UE għandha impatt partikolarment negattiv fuq ir-reputazzjoni tal-Kummissjoni u
                l-implimentazzjoni tal-politiki tal-UE.

     4
              L-ammonti għal kull sena jridu jkunu stima bbażata fuq il-formula jew il-metodu definit fit-Taqsima 5.
              Għas-sena tal-bidu, l-ammont annwali normalment jitħallas mingħajr tnaqqis jew fuq bażi pro rata.
     5
              F’każ ta’ riżorsi proprji tradizzjonali (dazji doganali, imposti fuq iz-zokkor) l-ammonti indikati jridu
              jkunu ammonti netti, jiġifieri ammonti grossi wara t-tnaqqis ta’ 20 % għall-kostijiet tal-ġbir.
     6
              Tintuża biss jekk ikun hemm bżonn.

MT                                                             8                                                           MT
 ---pagebreak---      L-Istrateġija attwali tal-Kummissjoni Kontra l-Frodi (COM(2019)196) ġiet adottata
     fid-29 ta’ April 2019, biex tissostitwixxi l-Istrateġija tal-2011. Din hija dokument ta’
     politika li jistabbilixxi l-prijoritajiet tal-Kummissjoni fil-ġlieda kontra l-frodi fid-
     dawl tal-qafas finanzjarju pluriennali 2021-2027. L-objettivi ewlenin tas-CAFS tal-
     2019 huma 1) “it-titjib ulterjuri tal-fehim tad-disinji ta’ frodi, tal-profili tal-frodaturi
     u tal-vulnerabbiltajiet sistemiċi marbuta mal-frodi li tolqot il-baġit tal-UE” (ġbir u
     analiżi tad-data), u 2) “it-titjib tal-koordinazzjoni, tal-kooperazzjoni u tal-proċessi
     fil-ġlieda kontra l-frodi, partikolarment fost is-servizzi tal-Kummissjoni u l-aġenziji
     eżekuttivi” (koordinazzjoni, kooperazzjoni u proċessi). L-istrateġija hija
     akkumpanjata minn pjan ta’ azzjoni ta’ 63 punt, li l-implimentazzjoni sħiħa tiegħu
     hija, fil-prinċipju, dovuta għal tmiem l-2021.
     Il-prinċipji gwida u l-istandards fil-mira tas-CAFS tal-2019 huma:
     •     it-tolleranza żero għall-frodi;
     •     il-ġlieda kontra l-frodi bħala parti integrali mill-kontroll intern;
     •     il-kosteffettività tal-kontrolli;
     •     l-integrità professjonali u l-kompetenza tal-persunal tal-UE;
     •     it-trasparenza dwar kif jintużaw il-fondi tal-UE;
     •     il-prevenzjoni tal-frodi, b’mod partikolari l-protezzjoni tal-programmi ta’ nfiq
     kontra l-frodi;
     •     il-kapaċità ta’ investigazzjoni effettiva u l-iskambju ta’ informazzjoni f’waqtu;
     •     il-korrezzjoni rapida (inkluż l-irkupru ta’ fondi ffrodati u sanzjonijiet
     ġudizzjarji/amministrattivi);
     •     il-kooperazzjoni tajba bejn l-atturi interni u esterni, b’mod partikolari bejn l-
     UE u l-awtoritajiet nazzjonali responsabbli, u bejn id-dipartimenti tal-istituzzjonijiet
     u l-korpi kollha tal-UE kkonċernati;
     •     il-komunikazzjoni interna u esterna effettiva dwar il-ġlieda kontra l-frodi.
     L-Artikoli 9 – 12 tal-Ftehim fihom dispożizzjonijiet dettaljati dwar miżuri kontra l-
     frodi. Dawn il-miżuri għandhom ikunu applikabbli orizzontalment biex tiġi żgurata l-
     protezzjoni tal-interessi finanzjarji tal-UE fil-Programmi jew fl-attivitajiet tal-UE
     koperti fil-Protokolli futuri li potenzjalment għandhom jiġu adottati mill-Kumitat
     Konġunt fl-ambitu tal-Ftehim biex il-Gżejjer Faeroe jiġu assoċjati ma’ għadd ta’
     programmi jew attivitajiet tal-UE. Dawn huma applikabbli wkoll għall-assoċjazzjoni
     tal-Gżejjer Faeroe mal-Programm Orizzont Ewropa kopert mill-Protokoll dwar l-
     assoċjazzjoni tal-Gżejjer Faeroe ma’ Orizzont Ewropa – il-Programm Qafas għar-
     Riċerka u l-Innovazzjoni (2021-2027) li ġie nnegozjat b’mod parallel mal-Ftehim u
     jifforma parti integrali minnu.
     B’mod partikolari, id-dispożizzjonijiet imsemmija hawn fuq (l-Artikoli 9 – 12 tal-
     Ftehim) jipprevedu d-dettalji, il-proċessi meħtieġa u jippermettu l-eżekuzzjoni bla
     xkiel tal-kompiti mill-korpi li jissalvagwardjaw l-interessi finanzjarji tal-UE (il-
     Kummissjoni, inkluż l-OLAF, il-Qorti Ewropea tal-Awdituri u l-UPPE). Fl-
     implimentazzjoni tal-Programmi jew tal-attivitajiet koperti mill-Protokolli tal-
     Ftehim, il-prinċipju jibqa’ l-istess: l-interessi finanzjarji tal-UE għandhom jiġu
     protetti permezz ta’ miżuri proporzjonati, inklużi miżuri relatati mal-prevenzjoni, id-
     detezzjoni, il-korrezzjoni u l-investigazzjoni tal-irregolaritajiet, inkluż il-frodi, għall-

MT                                             9                                                    MT
 ---pagebreak---      irkupru ta’ fondi mitlufa, imħallsa bi żball jew użati b’mod skorrett u, fejn xieraq,
     għall-impożizzjoni tal-penali amministrattivi.

MT                                       10                                                  MT
 ---pagebreak---           F’konformità mar-Regolament Finanzjarju, kwalunkwe persuna jew entità li tirċievi
          fondi tal-Unjoni trid tikkoopera bis-sħiħ fil-protezzjoni tal-interessi finanzjarji tal-
          Unjoni, tagħti d-drittijiet u l-aċċess meħtieġa lill-Kummissjoni, lill-OLAF, lill-UPPE
          u lill-Qorti tal-Awdituri u tiżgura li kwalunkwe parti terza involuta fl-
          implimentazzjoni tal-fondi tal-Unjoni tagħti drittijiet ekwivalenti. Kif previst b’mod
          espliċitu fl-Artikolu 9(4) tal-Ftehim, ir-rieżamijiet u l-awditi jistgħu jitwettqu wkoll
          wara s-sospensjoni tal-applikazzjoni ta’ Protokoll, il-waqfien tal-applikazzjoni jew it-
          terminazzjoni tal-Ftehim.
          Il-Ftehim jiżgura l-possibbiltà li l-Uffiċċju Ewropew ta’ Kontra l-Frodi (OLAF)
          iwettaq investigazzjonijiet amministrattivi, inklużi kontrolli u spezzjonijiet fuq il-
          post fit-territorju tal-Gżejjer Faeroe, bil-għan li jiġi stabbilit jekk kienx hemm frodi,
          korruzzjoni jew kwalunkwe attività illegali oħra li taffettwa l-interessi finanzjarji tal-
          Unjoni.
          Il-Ftehim jobbliga lill-awtoritajiet tal-Gżejjer Faeroe jikkooperaw mal-Uffiċċju tal-
          Prosekutur Pubbliku Ewropew biex dan ikun jista’ jwettaq id-dmir tiegħu li
          jinvestiga, iħarrek u jressaq quddiem il-qorti lill-awturi u lill-kompliċi ta’ reati
          kriminali li jaffettwaw l-interessi finanzjarji tal-Unjoni Ewropea kif previst fid-
          Direttiva (UE) 2017/1371 tal-Parlament Ewropew u tal-Kunsill tal-5 ta’ Lulju 2017
          dwar il-ġlieda kontra l-frodi tal-interessi finanzjarji tal-Unjoni permezz tal-liġi
          kriminali.
          Barra minn hekk, il-Ftehim jipprevedi mekkaniżmu effettiv biex jiġi żgurat l-infurzar
          fit-territorju tal-Gżejjer Faeroe tad-deċiżjonijiet u s-sentenzi tal-Kummissjoni u d-
          digrieti tal-Qorti tal-Ġustizzja fir-rigward ta’ talbiet li jirriżultaw mill-Programm.

     5.   RIMARKI OĦRA
          Il-metodu għall-kalkolu tal-kontribuzzjoni finanzjarja tal-Gżejjer Faeroe fil-
          programmi tal-UE huwa definit fl-Artikoli 6, 7 u 8 tal-Ftehim. Fir-rigward tal-
          kontribuzzjoni finanzjarja tal-Gżejjer Faeroe għall-Programm Orizzont Ewropa,
          huma stabbiliti aktar dettalji tekniċi għall-applikazzjoni tal-mekkaniżmu ta’
          aġġustament u tal-mekkaniżmu ta’ korrezzjoni awtomatika fl-Artikolu 5 tal-Protokoll
          dwar l-assoċjazzjoni tal-Gżejjer Faeroe ma’ Orizzont Ewropa – il-Programm Qafas
          għar-Riċerka u l-Innovazzjoni (2021-2027), u l-Anness I tiegħu. Il-mudell tal-
          kontribuzzjoni finanzjarja applikabbli fl-ambitu tal-Programm Orizzont Ewropa
          huwa speċifiku fost il-programmi l-oħrajn kollha tal-UE, li jipprevedi l-applikazzjoni
          ta’ mekkaniżmu ta’ korrezzjoni awtomatika (f’konformità mal-Artikolu 16 tar-
          Regolament dwar Orizzont Ewropa).

MT                                               11                                                    MT
 ---documentbreak---                              IL-KUMMISSJONI
                             EWROPEA

                                                         Brussell, 24.2.2022
                                                         COM(2022) 64 final

                                                         ANNEX

                                           ANNESS

                                             ta' [...]

                                 DEĊIŻJONI TAL-KUNSILL

     dwar l-iffirmar, f’isem l-Unjoni, u dwar l-applikazzjoni provviżorja tal-Ftehim bejn l-
      Unjoni Ewropea, minn naħa waħda, u l-Gvern tal-Gżejjer Faeroe, min-naħa l-oħra,
              dwar il-parteċipazzjoni tal-Gżejjer Faeroe fil-programmi tal-Unjoni

MT                                                                                             MT
 ---pagebreak---                                                       ANNESS
     FTEHIM BEJN l-Unjoni Ewropea, minn naħa waħda, u l-Gvern tal-Gżejjer Faeroe,
     min-naħa l-oħra, dwar il-parteċipazzjoni tal-Gżejjer Faeroe fil-programmi tal-Unjoni
     L-Unjoni Ewropea (minn hawn ’il quddiem imsejħa “l-Unjoni”),
     minn naħa waħda,
     u
     l-Gvern tal-Gżejjer Faeroe (minn hawn ’il quddiem imsejħa “l-Gżejjer Faeroe”),
     min-naħa l-oħra,
     minn hawn ’il quddiem imsejħa “l-Partijiet”,
     JINNOTAW ix-xewqa tal-Gżejjer Faeroe li jsiru assoċjati ma’ firxa usa’ ta’ programmi u
     attivitajiet tal-Unjoni;
     JIKKUNSIDRAW li l-Gżejjer Faeroe jikkonkludu dan il-ftehim f’isem ir-Renju tad-
     Danimarka skont l-Att dwar il-Konklużjoni ta’ Ftehimiet skont id-Dritt Internazzjonali mill-
     Gvern tal-Gżejjer Faeroe;
     JIXTIEQU jistabbilixxu qafas dejjiemi għall-kooperazzjoni bejn il-Partijiet b’termini u
     b’kundizzjonijiet ċari u preċiżi għall-parteċipazzjoni tal-Gżejjer Faeroe fil-programmi u fl-
     attivitajiet tal-Unjoni, kif ukoll mekkaniżmu li jiffaċilita l-istabbiliment ta’ tali parteċipazzjoni
     fi programmi jew attivitajiet individwali tal-Unjoni;
     JINNOTAW b’mod partikolari x-xewqa tal-Gżejjer Faeroe li jkomplu jsaħħu r-relazzjonijiet
     fl-oqsma tagħhom tal-kompetenzi mal-Unjoni, inkluż iżda mhux limitat għall-kooperazzjoni
     fir-riċerka u l-innovazzjoni kif ukoll fl-edukazzjoni, fit-taħriġ, fiż-żgħażagħ, fil-kultura u fl-
     isport;
     JIKKUNSIDRAW l-għanijiet, il-valuri u r-rabtiet b’saħħithom komuni tal-Partijiet fil-qasam
     tar-riċerka u l-innovazzjoni, stabbiliti fil-passat permezz tal-Ftehimiet ta’ Assoċjazzjoni għall-
     Programmi Qafas sussegwenti għar-Riċerka u l-Innovazzjoni1, u filwaqt li jirrikonoxxu x-
     xewqa komuni tal-Partijiet li jiżviluppaw, li jsaħħu, li jistimulaw u li jestendu ulterjorment ir-
     relazzjonijiet u l-kooperazzjoni tagħhom fihom;
     BILLI l-programm tal-Unjoni Ewropea Orizzont Ewropa - il-Programm Qafas għar-Riċerka u
     l-Innovazzjoni - ġie stabbilit bir-Regolament (UE) 2021/695 tal-Parlament Ewropew u tal-
     Kunsill2 (minn hawn ’il quddiem imsejjaħ “il-Programm Orizzont Ewropa”);

     1
             Il-Ftehim bejn l-Unjoni Ewropea u l-Gvern tal-Gżejjer Faeroe dwar il-kooperazzjoni xjentifika u
             teknoloġika (ĠU L 245, 17.9.2010, p. 2), il-Ftehim għal kooperazzjoni xjentifika u teknoloġika bejn l-
             Unjoni Ewropea u l-Gżejjer Faeroe li jassoċja lill-Gżejjer Faeroe ma’ Orizzont 2020 — il-Programm
             Qafas għar-Riċerka u l-Innovazzjoni (2014-2020) (ĠU L 35, 11.2.2015, p. 3).
     2
             Ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi
             l-Orizzont Ewropa – il-Programm Qafas għar-Riċerka u l-Innovazzjoni, u li jistabbilixxi r-regoli tiegħu
             għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE)
             Nru 1291/2013 (ĠU L 170, 12.5.2021, p. 1).

MT                                                         1                                                           MT
 ---pagebreak---      IQISU l-isforzi tal-Unjoni Ewropea sabiex tmexxi r-rispons billi tingħaqad mas-sħab
     internazzjonali tagħha sabiex tindirizza l-isfidi globali f’konformità mal-pjan ta’ azzjoni għan-
     nies, għall-pjaneta u għall-prosperità fl-aġenda tan-Nazzjonijiet Uniti intitolata “Transforming
     our World: the 2030 Agenda for Sustainable Development”, u billi jirrikonoxxu li r-riċerka u
     l-innovazzjoni huma xprunaturi ewlenin u għodod essenzjali għat-tkabbir sostenibbli mmexxi
     mill-innovazzjoni, għall-kompetittività ekonomika u għall-attraenza;
     JIRRIKONOXXU l-prinċipji ġenerali kif stabbiliti fir-Regolament (UE) 2021/695;
     JIRRIKONOXXU l-objettivi taż-Żona Ewropea tar-Riċerka mġedda li tinbena żona xjentifika
     u teknoloġika komuni, li jinħoloq suq uniku għar-riċerka u l-innovazzjoni, li titrawwem u tiġi
     ffaċilitata l-kooperazzjoni bejn l-organizzazzjonijiet fil-qasam tar-riċerka u l-innovazzjoni,
     inklużi l-universitajiet, kif ukoll l-iskambju tal-aħjar prattiki u karrieri attraenti fir-riċerka, li
     tiġi ffaċilitata l-mobilità transfruntiera u transsettorjali tar-riċerkaturi, li jiġi sostnut il-
     moviment liberu tal-għarfien xjentifiku u l-innovazzjoni, li jiġu promossi r-rispett tal-libertà
     akkademika u l-libertà tar-riċerka xjentifika, li jiġu appoġġati l-edukazzjoni xjentifika u l-
     attivitajiet ta’ komunikazzjoni, u li jiġu mħeġġa l-kompetittività u l-attraenza tal-ekonomiji
     parteċipanti, u li l-pajjiżi assoċjati mal-Programm Orizzont Ewropa jkunu sħab potenzjali
     ewlenin f’dan l-isforz;

     JENFASIZZAW ir-rwol tas-Sħubijiet Ewropej li jindirizzaw uħud mill-aktar sfidi urġenti tal-
     Ewropa permezz ta’ inizjattivi miftiehma ta’ riċerka u innovazzjoni li jikkontribwixxu b’mod
     sinifikanti għal dawk il-prijoritajiet tal-Unjoni fil-qasam tar-riċerka u l-innovazzjoni li
     jeħtieġu viżjoni kritika tal-massa u fit-tul, u l-importanza tal-involviment ta’ pajjiżi assoċjati
     f’dawk is-Sħubijiet Ewropej;
     IFITTXU li jistabbilixxu kundizzjonijiet ta’ vantaġġ reċiproku sabiex joħolqu impjiegi
     deċenti, isaħħu u jappoġġaw l-ekosistemi tal-innovazzjoni tal-Partijiet billi jgħinu lill-
     intrapriżi jinnovaw u jespandu fis-swieq tal-Partijiet u jiffaċilitaw l-adozzjoni kif ukoll l-użu u
     l-aċċessibbiltà tal-innovazzjoni, inklużi l-attivitajiet ta’ bini tal-kapaċitajiet;
     JIRRIKONOXXU li l-parteċipazzjoni reċiproka fil-programmi ta’ riċerka u innovazzjoni ta’
     xulxin għandha tipprovdi benefiċċji reċiproċi; filwaqt li jirrikonoxxu li l-Partijiet iżommu d-
     dritt tagħhom li jillimitaw jew li jikkundizzjonaw il-parteċipazzjoni fil-programmi ta’ riċerka
     u innovazzjoni tagħhom inkluż b’mod partikolari għal azzjonijiet relatati mal-assi strateġiċi, l-
     interessi, l-awtonomija jew is-sigurtà tagħhom,

     QABLU FUQ DAN LI ĠEJ:

                                                  Artikolu 1
                                                   Suġġett
     Dan il-ftehim jistabbilixxi r-regoli applikabbli għall-parteċipazzjoni tal-Gżejjer Faeroe fi
     kwalunkwe programm jew attività tal-Unjoni (minn hawn ’il quddiem imsejjaħ “il-Ftehim”).

MT                                                     2                                                      MT
 ---pagebreak---                                                      Artikolu 2
                                                  Definizzjonijiet
     Għall-finijiet ta’ dan il-Ftehim, japplikaw id-definizzjonijiet li ġejjin:
     (a) “att bażiku” tfisser:
     (i) att legali ta’ istituzzjoni tal-Unjoni waħda jew aktar, għajr rakkomandazzjoni jew opinjoni,
     li jistabbilixxi programm, li jipprovdi bażi ġuridika għal azzjoni u għall-implimentazzjoni tan-
     nefqa korrispondenti mdaħħla fil-baġit tal-Unjoni jew tal-garanzija baġitarja jew tal-assistenza
     finanzjarja appoġġata mill-baġit tal-Unjoni, inkluż kwalunkwe emenda u kwalunkwe att
     rilevanti ta’ istituzzjoni tal-Unjoni li jissupplimentaw jew jimplimentaw dak l-att, għajr dawk
     li jadottaw programmi ta’ ħidma, jew
     (ii) att legali ta’ istituzzjoni tal-Unjoni waħda jew aktar, għajr rakkomandazzjoni jew
     opinjoni, li jistabbilixxi attività ffinanzjata mill-baġit tal-Unjoni għajr programmi, inkluż
     kwalunkwe emenda u kwalunkwe att rilevanti ta’ istituzzjoni tal-Unjoni li jissupplimentaw
     jew jimplimentaw dak l-att, għajr dawk li jadottaw programmi ta’ ħidma;
     (b) “ftehim ta’ finanzjament” tfisser ftehimiet relatati ma’ programmi u ma’ attivitajiet tal-
     Unjoni skont il-Protokolli ta’ dan il-Ftehim, li fihom jipparteċipaw il-Gżejjer Faeroe, li
     jimplimentaw fondi tal-Unjoni, bħal ftehimiet ta’ għotja, ftehimiet ta’ kontribuzzjoni,
     ftehimiet ta’ sħubija tal-qafas finanzjarju, ftehimiet ta’ finanzjament u ftehimiet ta’ garanzija;
     (c) “regoli oħra li għandhom x’jaqsmu mal-implimentazzjoni tal-programm u l-attività tal-
     Unjoni” tfisser ir-regoli stabbiliti fir-Regolament (UE, Euratom) 2018/1046 tal-Parlament
     Ewropew u tal-Kunsill3 (“ir-Regolament Finanzjarju”) li japplikaw għall-baġit ġenerali tal-
     Unjoni, u fil-programm ta’ ħidma jew fis-sejħiet jew fi proċeduri oħra ta’ għoti tal-Unjoni;
     (d) “proċedura ta’ għoti tal-Unjoni” tfisser proċedura għall-għoti ta’ finanzjament tal-Unjoni
     mnedija mill-Unjoni jew minn persuni jew minn entitajiet fdati bl-implimentazzjoni ta’ fondi
     tal-Unjoni;
     (e) “l-entità tal-Gżejjer Faeroe” tfisser kwalunkwe tip ta’ entità, kemm jekk persuna fiżika,
     persuna ġuridika jew tip ieħor ta’ entità, li tista’ tipparteċipa f’attivitajiet ta’ programm jew
     attività tal-Unjoni f’konformità mal-att bażiku u li tirrisjedi jew li hija stabbilita fil-Gżejjer
     Faeroe.

                                                     Artikolu 3
                                        Stabbiliment tal-parteċipazzjoni
     1.     Il-Gżejjer Faeroe għandhom jitħallew jipparteċipaw fi programmi, f’attivitajiet tal-
     Unjoni, jew f’każijiet eċċezzjonali, il-parti tal-programmi jew l-attivitajiet tal-Unjoni, li tkun

     3
             Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018
             dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE)
             Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013,
             (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li
             jħassar ir-Regolament (UE, Euratom) Nru 966/2012 (ĠU UE L 193, 30.7.2018, p. 1).

MT                                                        3                                                          MT
 ---pagebreak---      miftuħa għall-parteċipazzjoni tal-Gżejjer Faeroe, jew li jikkontribwixxu għalihom,
     f’konformità mal-atti bażiċi u kif koperti mill-Protokolli.

MT                                           4                                            MT
 ---pagebreak---      2.     It-termini u l-kundizzjonijiet speċifiċi għall-parteċipazzjoni tal-Gżejjer Faeroe fil-
     Programm Qafas għar-Riċerka u l-Innovazzjoni (2021-2027) huma stabbiliti fil-Protokoll
     dwar l-assoċjazzjoni tal-Gżejjer Faeroe ma’ Orizzont Ewropa – il-Programm Qafas għar-
     Riċerka u l-Innovazzjoni (2021-2027). Minkejja l-Artikolu 15(7) ta’ dan il-Ftehim, dak il-
     Protokoll jista’ jiġi emendat mill-Kumitat Konġunt stabbilit skont dan il-Ftehim.
     3.     Minkejja l-Artikolu 15(7) ta’ dan il-Ftehim, it-termini u l-kundizzjonijiet speċifiċi
     għall-parteċipazzjoni tal-Gżejjer Faeroe fi kwalunkwe programm jew attività partikolari oħra
     tal-Unjoni għandhom jiġu stabbiliti fi Protokolli ta’ dan il-Ftehim, li għandhom jiġu adottati u
     emendati mill-Kumitat Konġunt stabbilit skont dan il-Ftehim.
     4.       Il-Protokolli għandhom:
     (a) jidentifikaw il-programmi, l-attivitajiet tal-Unjoni, jew f’każijiet eċċezzjonali, il-parti tal-
     programmi jew l-attivitajiet tal-Unjoni, li fihom għandhom jipparteċipaw il-Gżejjer Faeroe;
     (b) jistabbilixxu d-durata tal-parteċipazzjoni, li għandha tirreferi għall-perjodu ta’ żmien li
     matulu l-Gżejjer Faeroe u l-entitajiet tal-Gżejjer Faeroe jistgħu japplikaw għall-finanzjament
     tal-Unjoni jew jistgħu jiġu fdati bl-implimentazzjoni tal-fondi tal-Unjoni;
     (c) jistabbilixxu kundizzjonijiet speċifiċi għall-parteċipazzjoni tal-Gżejjer Faeroe u tal-
     entitajiet tal-Gżejjer Faeroe, inklużi modalitajiet speċifiċi għall-implimentazzjoni tal-
     kundizzjonijiet finanzjarji kif identifikati skont l-Artikoli 6 u 7 ta’ dan il-Ftehim, modalitajiet
     speċifiċi tal-mekkaniżmu ta’ korrezzjoni kif identifikat skont l-Artikolu 8 ta’ dan il-Ftehim, u
     l-kundizzjonijiet għall-parteċipazzjoni fi strutturi maħluqa għall-finijiet tal-implimentazzjoni
     ta’ dawk il-programmi jew l-attivitajiet tal-Unjoni. Dawn il-kundizzjonijiet għandhom
     jikkonformaw ma’ dan il-Ftehim u mal-atti bażiċi u mal-atti ta’ istituzzjoni tal-Unjoni waħda
     jew aktar li jistabbilixxu tali strutturi;
     (d) fejn applikabbli, jistabbilixxu l-ammont tal-kontribuzzjoni tal-Gżejjer Faeroe għal
     programm tal-Unjoni implimentat permezz ta’ strument finanzjarju jew garanzija baġitarja.

                                                 Artikolu 4
                          Konformità mal-programm jew mar-regoli tal-attività
     1.       Il-Gżejjer Faeroe għandhom jipparteċipaw fil-programmi, fl-attivitajiet tal-Unjoni,
              jew f’partijiet minnhom koperti mill-Protokolli ta’ dan il-Ftehim skont it-termini u l-
              kundizzjonijiet stabbiliti f’dan il-Ftehim, il-Protokolli tiegħu, fl-atti bażiċi u f’regoli
              oħra li għandhom x’jaqsmu mal-implimentazzjoni tal-programmi u l-attivitajiet tal-
              Unjoni.
     2.       It-termini u l-kundizzjonijiet imsemmija fil-paragrafu 1 għandhom jinkludu:
     (a)      l-eliġibbiltà tal-entitajiet tal-Gżejjer Faeroe u kwalunkwe kundizzjoni oħra ta’
              eliġibbiltà relatata mal-Gżejjer Faeroe, b’mod partikolari mal-oriġini, il-post ta’
              attività jew in-nazzjonalità;
     (b)      it-termini u l-kundizzjonijiet applikabbli għas-sottomissjoni, il-valutazzjoni u l-
              għażla tal-applikazzjonijiet u għall-implimentazzjoni tal-azzjonijiet minn entitajiet
              eliġibbli tal-Gżejjer Faeroe.
     3.       It-termini u l-kundizzjonijiet imsemmija fil-punt (b) tal-paragrafu 2 għandhom ikunu
              ekwivalenti għal dawk applikabbli għall-entitajiet eliġibbli tal-Istati Membri, inkluż

MT                                                    5                                                     MT
 ---pagebreak---            ir-rispett għall-miżuri restrittivi4 tal-Unjoni Ewropea sakemm ma jkunx previst mod
           ieħor fit-termini u fil-kundizzjonijiet imsemmija fil-paragrafu 1.

                                                     Artikolu 5
          Parteċipazzjoni tal-Gżejjer Faeroe fil-governanza ta’ programmi jew attivitajiet

     1.    Ir-rappreżentanti jew l-esperti tal-Gżejjer Faeroe jew l-esperti maħtura mill-Gżejjer
           Faeroe għandhom jitħallew jieħdu sehem bħala osservaturi sakemm is-suġġett ma
           jkunx jikkonċerna punti riżervati biss għall-Istati Membri jew fir-rigward ta’
           programm jew attività li fiha l-Gżejjer Faeroe ma jkunux qegħdin jipparteċipaw, fil-
           kumitati, fil-laqgħat tal-gruppi ta’ esperti jew laqgħat simili oħra fejn jieħdu sehem
           rappreżentanti jew esperti tal-Istati Membri, jew esperti maħtura mill-Istati Membri,
           u li jassistu lill-Kummissjoni Ewropea fl-implimentazzjoni u fil-ġestjoni tal-
           programmi, tal-attivitajiet jew ta’ partijiet minnhom, li fihom il-Gżejjer Faeroe
           jipparteċipaw f’konformità mal-Artikolu 3 jew jiġu stabbiliti mill-Kummissjoni
           Ewropea fir-rigward tal-implimentazzjoni tad-dritt tal-Unjoni fir-rigward ta’ dawn il-
           programmi, attivitajiet jew partijiet minnhom. Ir-rappreżentanti jew l-esperti tal-
           Gżejjer Faeroe, jew l-esperti maħtura mill-Gżejjer Faeroe, ma għandhomx ikunu
           preżenti fiż-żmien tal-votazzjoni. Il-Gżejjer Faeroe għandhom jiġu informati bir-
           riżultat tal-votazzjoni.
     2.    Meta l-esperti jew l-evalwaturi ma jinħatrux abbażi tan-nazzjonalità, in-nazzjonalità
           ma għandhiex tkun raġuni sabiex jiġu esklużi l-esperti u l-evalwaturi tal-Gżejjer
           Faeroe.
     3.    Soġġetta għall-kundizzjonijiet tal-paragrafu 1, il-parteċipazzjoni tar-rappreżentanti
           tal-Gżejjer Faeroe fil-laqgħat imsemmija fil-paragrafu 1, jew f’laqgħat oħra relatati
           mal-implimentazzjoni ta’ programmi jew attivitajiet, għandha tkun regolata mill-
           istess regoli u proċeduri bħal dawk applikabbli għar-rappreżentanti tal-Istati Membri,
           b’mod partikolari d-drittijiet tal-kelma, il-wasla ta’ informazzjoni u
           dokumentazzjoni, sakemm is-suġġett ma jkunx jikkonċerna punti riżervati biss għall-
           Istati Membri jew fir-rigward ta’ programm jew attività li fiha l-Gżejjer Faeroe ma
           jkunux qegħdin jipparteċipaw, u r-rimborż tal-ispejjeż tal-ivvjaġġar u tas-sussistenza.
     4.    Il-Protokolli għal dan il-Ftehim jistgħu jiddefinixxu modalitajiet ulterjuri għall-
           parteċipazzjoni tal-esperti, kif ukoll għall-parteċipazzjoni tal-Gżejjer Faeroe fil-
           bordijiet ta’ tmexxija u fl-istrutturi maħluqa għall-finijiet tal-implimentazzjoni ta’
           programmi jew attivitajiet tal-Unjoni definiti fil-Protokoll rispettiv.

                                                     Artikolu 6
                                          Kundizzjonijiet finanzjarji
     1.    Il-parteċipazzjoni tal-Gżejjer Faeroe jew tal-entitajiet tal-Gżejjer Faeroe fi
           programmi, f’attivitajiet tal-Unjoni jew f’partijiet minnhom għandha tkun soġġetta
           għall-kontribuzzjoni finanzjarja tal-Gżejjer Faeroe għall-finanzjament korrispondenti
           skont il-baġit tal-Unjoni.

     4
          Il-miżuri restrittivi tal-UE huma miżuri restrittivi adottati skont it-Trattat dwar l-Unjoni Ewropea jew it-
          Trattat dwar il-Funzjonament tal-Unjoni Ewropea.

MT                                                        6                                                              MT
 ---pagebreak---      2.   Il-kontribuzzjoni finanzjarja għandha tieħu l-forma tat-total ta’:
          (a) tariffa tal-parteċipazzjoni; u
          (b) kontribuzzjoni operazzjonali.
     3.   Il-kontribuzzjoni finanzjarja għandha tieħu l-forma ta’ pagament annwali li jsir
          f’pagament wieħed jew aktar.
     4.   Mingħajr preġudizzju għall-paragrafu 8 ta’ dan l-Artikolu u għall-Artikolu 7, it-
          tariffa tal-parteċipazzjoni għandha tkun 4 % tal-kontribuzzjoni operazzjonali annwali
          u ma għandhiex tkun soġġetta għal aġġustamenti retrospettivi. Mill-2028, il-livell tat-
          tariffa tal-parteċipazzjoni jista’ jiġi aġġustat mill-Kumitat Konġunt.
     5.   Il-kontribuzzjoni operazzjonali għandha tkopri l-infiq operazzjonali u ta’ appoġġ u
          tkun addizzjonali kemm f’approprjazzjonijiet ta’ impenn kif ukoll
          f’approprjazzjonijiet ta’ pagament għall-ammonti mdaħħla fil-baġit tal-Unjoni
          adottat b’mod definittiv għal programmi jew għal attivitajiet jew b’mod eċċezzjonali,
          għal partijiet minnhom miżjuda, fejn xieraq, bi dħul assenjat estern li ma jirriżultax
          minn kontribuzzjonijiet finanzjarji għal programmi u attivitajiet tal-Unjoni minn
          donaturi oħrajn, koperti minn kull Protokoll rispettiv għal dan il-Ftehim.
     6.   Il-kontribuzzjoni operazzjonali inizjali għandha tkun ibbażata fuq kjavi ta’
          kontribuzzjoni definita bħala l-proporzjon tal-Prodott Domestiku Gross (PDG) tal-
          Gżejjer Faeroe bil-prezzijiet tas-suq għall-PDG tal-Unjoni Ewropea bil-prezzijiet tas-
          suq. Il-PDG bil-prezzijiet tas-suq li għandhom jiġu applikati għandhom jiġu
          ddeterminati mis-servizzi dedikati tal-Kummissjoni abbażi tal-aktar data statistika
          reċenti disponibbli għall-kalkoli tal-baġit fis-sena ta’ qabel is-sena li fiha huwa dovut
          il-pagament annwali. B’deroga, il-kontribuzzjoni operazzjonali inizjali għall-2021
          għandha tkun ibbażata fuq il-PDG tas-sena 2019 bil-prezzijiet tas-suq. L-
          aġġustamenti għal din il-kjavi ta’ kontribuzzjoni jistgħu jiġu stabbiliti fil-Protokolli
          rispettivi.
     7.   Il-kontribuzzjoni operazzjonali għandha tkun ibbażata fuq l-applikazzjoni tal-kjavi
          ta’ kontribuzzjoni għall-approprjazzjonijiet ta’ impenn inizjali miżjuda kif deskritt
          fil-paragrafu 5 ta’ dan l-Artikolu mdaħħla fil-baġit tal-Unjoni adottat b’mod
          definittiv għas-sena applikabbli għall-finanzjament tal-programmi jew l-attivitajiet
          tal-Unjoni jew b’mod eċċezzjonali, ta’ partijiet minnhom li jipparteċipaw fihom il-
          Gżejjer Faeroe.
     8.   It-tariffa tal-parteċipazzjoni msemmija fil-paragrafu 2 ta’ dan l-Artikolu għandu
          jkollha l-valur li ġej fis-snin 2021 sa 2027:
          –     2021: 0,5 %;
          –     2022: 1 %;
          –     2023: 1,5 %;
          –     2024: 2 %;
          –     2025: 2,5 %;
          –     2026: 3 %;
          –     2027: 4 %.

MT                                               7                                                    MT
 ---pagebreak---      9.    Fuq talba, l-Unjoni għandha tipprovdi lill-Gżejjer Faeroe b’informazzjoni fir-rigward
           tal-parteċipazzjoni finanzjarja tagħha kif inkluża fl-informazzjoni relatata mal-baġit,
           mal-kontabilità, mal-prestazzjoni u mal-evalwazzjoni pprovduta lill-awtoritajiet
           baġitarji u tal-kwittanza tal-Unjoni dwar il-programmi u l-attivitajiet tal-Unjoni li
           fihom jipparteċipaw il-Gżejjer Faeroe. Dik l-informazzjoni għandha tiġi pprovduta
           wara li jitqiesu kif xieraq ir-regoli tal-Unjoni u tal-Gżejjer Faeroe dwar il-
           kunfidenzjalità u l-protezzjoni tad-data u hija mingħajr preġudizzju għall-
           informazzjoni li l-Gżejjer Faeroe huma intitolati li jirċievu skont l-Artikolu 10 ta’
           dan il-Ftehim.
     10.   Il-kontribuzzjonijiet kollha tal-Gżejjer Faeroe jew il-pagamenti mill-Unjoni, u l-
           kalkolu tal-ammonti dovuti jew li għandhom jiġu riċevuti, għandhom isiru f’euro.
     11.   Id-dispożizzjonijiet dettaljati għall-implimentazzjoni ta’ dan l-Artikolu huma
           stabbiliti fil-Protokolli rispettivi.

                                             Artikolu 7
            Programm u attivitajiet li għalihom japplika mekkaniżmu ta’ aġġustament
     1.    Jekk ikun previst hekk fi Protokoll rispettiv, il-kontribuzzjoni operazzjonali ta’
           programm, attività, jew parti minnhom għal sena N, tista’ tiġi aġġustata ’l fuq jew ’l
           isfel b’mod retrospettiv f’sena waħda jew aktar sussegwenti abbażi tal-impenji
           baġitarji magħmula fuq l-approprjazzjonijiet ta’ impenn ta’ dik is-sena, l-
           implimentazzjoni tagħhom permezz ta’ impenji legali u d-diżimpenn tagħhom.
     2.    L-ewwel aġġustament għandu jsir fis-sena N+1 meta l-kontribuzzjoni inizjali tiġi
           aġġustata ’l fuq jew ’l isfel bid-differenza bejn il-kontribuzzjoni inizjali u
           kontribuzzjoni aġġustata kkalkolata bl-applikazzjoni tal-kjavi ta’ kontribuzzjoni tas-
           sena N, aġġustata permezz tal-applikazzjoni ta’ koeffiċjenti jekk il-Protokoll rispettiv
           jipprevedi dan, għas-somma ta’:
           (a)   l-ammont ta’ impenji baġitarji magħmula fuq approprjazzjonijiet ta’ impenn
                 awtorizzati fis-sena N skont il-baġit tal-Unjoni adottat u fuq approprjazzjonijiet
                 ta’ impenn li jikkorrispondu għal impenji magħmula disponibbli mill-ġdid; u
           (b)   kwalunkwe approprjazzjoni ta’ dħul assenjat estern li ma tirriżultax minn
                 kontribuzzjonijiet finanzjarji għal programmi u attivitajiet tal-Unjoni minn
                 donaturi oħrajn koperti f’kull Protokoll rispettiv għal dan il-Ftehim u li kienet
                 disponibbli fi tmiem is-sena N.
     3.    Kull sena sussegwenti, sakemm l-impenji baġitarji kollha ffinanzjati skont l-
           approprjazzjonijiet ta’ impenn li joriġinaw mis-sena N ikunu tħallsu jew ikunu ġew
           diżimpenjati u mhux aktar tard minn tliet snin wara tmiem il-programm jew wara
           tmiem il-qafas finanzjarju pluriennali li jikkorrispondi għas-sena N, skont liema jiġi
           l-ewwel, l-Unjoni għandha tikkalkola aġġustament tal-kontribuzzjoni tas-sena N billi
           tnaqqas il-kontribuzzjoni tal-Gżejjer Faeroe bl-ammont miksub bl-applikazzjoni tal-
           kjavi ta’ kontribuzzjoni, aġġustata jekk il-Protokoll rispettiv jipprevedi dan, tas-sena
           N għad-diżimpenji li jsiru kull sena fuq l-impenji tas-sena N iffinanzjati skont il-
           baġit tal-Unjoni jew minn diżimpenji li jkunu reġgħu saru disponibbli.
     4.    Jekk l-approprjazzjonijiet tad-dħul assenjat estern li ma jirriżultawx minn
           kontribuzzjonijiet finanzjarji għal programmi u għal attivitajiet tal-Unjoni minn
           donaturi oħrajn koperti minn kull Protokoll rispettiv għal dan il-Ftehim jiġu
           kkanċellati, il-kontribuzzjoni tal-Gżejjer Faeroe għall-Programm jew attività

MT                                               8                                                    MT
 ---pagebreak---               rispettiva tal-Unjoni, jew parti minnhom għandha titnaqqas bl-ammont miksub bl-
              applikazzjoni tal-kjavi ta’ kontribuzzjoni, aġġustata jekk il-Protokoll rispettiv
              jipprevedi dan, tas-sena N għall-ammont imħassar.

                                                 Artikolu 8
          Programmi u attivitajiet li għalihom japplika mekkaniżmu ta’ korrezzjoni awtomatika
     1.       Għandu japplika mekkaniżmu ta’ korrezzjoni awtomatika fir-rigward ta’ dawk il-
              programmi, attivitajiet tal-Unjoni, jew partijiet minnhom li għalihom hija prevista l-
              applikazzjoni ta’ mekkaniżmu ta’ korrezzjoni awtomatika fi Protokoll rispettiv. L-
              applikazzjoni ta’ dak il-mekkaniżmu ta’ korrezzjoni awtomatika tista’ tkun limitata
              għal partijiet tal-programm jew tal-attività speċifikati fi Protokoll rispettiv, li jiġu
              implimentati permezz ta’ għotjiet li għalihom jiġu organizzati sejħiet kompetittivi.
              Regoli dettaljati dwar l-identifikazzjoni tal-partijiet tal-programm jew tal-attività li
              għalihom japplika jew ma japplikax il-mekkaniżmu ta’ korrezzjoni awtomatika
              jistgħu jiġu stabbiliti fil-Protokoll rispettiv.
     2.       L-ammont tal-korrezzjoni awtomatika għal programm jew attività jew partijiet
              minnhom għandu jkun id-differenza bejn l-ammonti inizjali tal-impenji legali li fil-
              fatt saru mal-Gżejjer Faeroe jew mal-entitajiet tal-Gżejjer Faeroe ffinanzjati mill-
              approprjazzjonijiet ta’ impenn tas-sena inkwistjoni u l-kontribuzzjoni operazzjonali
              korrispondenti mħallsa mill-Gżejjer Faeroe kif aġġustata skont l-Artikolu 7, bl-
              esklużjoni tan-nefqa ta’ appoġġ, li tkopri l-istess perjodu.
     3.       Regoli dettaljati dwar l-istabbiliment tal-ammonti rilevanti tal-impenji legali
              msemmija fil-paragrafu 2 ta’ dan l-Artikolu, inkluż fil-każ ta’ konsorzji, u dwar il-
              kalkolu tal-korrezzjoni awtomatika, jistgħu jiġu stabbiliti fil-Protokoll rispettiv.

                                                 Artikolu 9
                                            Rieżamijiet u awditi
     1.       L-Unjoni għandu jkollha d-dritt li twettaq, f’konformità mal-atti applikabbli ta’
              istituzzjoni tal-Unjoni waħda jew aktar, jew ta’ korp tal-Unjoni wieħed jew aktar, u
              kif previst fi ftehimiet u/jew f’kuntratti rilevanti, rieżamijiet u awditi tekniċi,
              xjentifiċi, finanzjarji jew ta’ tip ieħor, fil-bini ta’ kwalunkwe persuna fiżika residenti
              fil-Gżejjer Faeroe jew ta’ kwalunkwe entità legali stabbilita fil-Gżejjer Faeroe, u li
              tirċievi finanzjament tal-Unjoni, kif ukoll ta’ kwalunkwe parti terza involuta fl-
              implimentazzjoni ta’ fondi tal-Unjoni li tirrisjedi jew li hija stabbilita fil-Gżejjer
              Faeroe. Tali rieżamijiet u awditi jistgħu jitwettqu mill-aġenti tal-istituzzjonijiet u tal-
              korpi tal-Unjoni, b’mod partikolari tal-Kummissjoni Ewropea u tal-Qorti tal-
              Awdituri, jew minn persuni oħrajn maħtura mill-Kummissjoni Ewropea f’konformità
              mad-dritt tal-Unjoni.
     2.       L-aġenti tal-istituzzjonijiet u l-korpi tal-Unjoni, b’mod partikolari tal-Kummissjoni
              Ewropea u tal-Qorti tal-Awdituri, u l-persuni l-oħrajn maħtura mill-Kummissjoni
              Ewropea, għandu jkollhom aċċess xieraq għal siti, xogħlijiet u dokumenti (kemm
              f’verżjonijiet elettroniċi kif ukoll f’dawk stampati) u għall-informazzjoni kollha
              meħtieġa sabiex iwettqu tali awditi, inkluż id-dritt li jiksbu kopja fiżika/elettronika
              ta’ kwalunkwe dokument, jew estratti minnu, jew il-kontenut ta’ kwalunkwe mezz

MT                                                    9                                                     MT
 ---pagebreak---               ta’ data miżmum mill-persuna fiżika jew ġuridika awditjata, jew mill-parti terza
              awditjata.
     3.       Il-Gżejjer Faeroe ma għandhomx jipprevjenu jew joħolqu xi ostakolu partikolari
              għad-dritt ta’ dħul fil-Gżejjer Faeroe u għall-aċċess għall-bini tal-aġenti u ta’ persuni
              oħrajn msemmija fil-paragrafu 2 ta’ dan l-Artikolu abbażi tal-eżerċitar tad-dmirijiet
              tagħhom imsemmija f’dan l-Artikolu.
     4.       Ir-rieżamijiet u l-awditi jistgħu jitwettqu, anke wara s-sospensjoni tal-applikazzjoni
              ta’ Protokoll għal dan il-Ftehim skont l-Artikolu 15(4) tiegħu, il-waqfien tal-
              applikazzjoni provviżorja jew it-terminazzjoni ta’ dan il-Ftehim, skont it-termini
              stabbiliti fl-atti applikabbli ta’ istituzzjoni waħda jew aktar tal-Unjoni, jew ta’ korp
              wieħed jew aktar tal-Unjoni, u kif previst fil-ftehimiet u/jew fil-kuntratti rilevanti fir-
              rigward ta’ kwalunkwe impenn legali li jimplimenta l-baġit tal-Unjoni li tkun daħlet
              għalih l-Unjoni qabel id-data li fiha s-sospensjoni tal-applikazzjoni tal-Protokoll
              rilevanti, il-waqfien tal-applikazzjoni provviżorja jew it-terminazzjoni ta’ dan il-
              Ftehim jidħlu fis-seħħ.

                                                  Artikolu 10
          Il-ġlieda kontra l-irregolaritajiet, il-frodi u reati kriminali oħra li jaffettwaw l-interessi
                                              finanzjarji tal-Unjoni

     1.       Il-Kummissjoni Ewropea u l-Uffiċċju Ewropew ta’ Kontra l-Frodi (OLAF)
              għandhom ikunu awtorizzati jwettqu investigazzjonijiet amministrattivi, inklużi
              kontrolli u spezzjonijiet fuq il-post, fit-territorju tal-Gżejjer Faeroe. Dawn l-
              investigazzjonijiet għandhom jitwettqu f’konformità mat-termini u mal-
              kundizzjonijiet stabbiliti mill-atti applikabbli ta’ istituzzjoni tal-Unjoni waħda jew
              aktar.
     2.       L-awtoritajiet kompetenti tal-Gżejjer Faeroe għandhom jinformaw lill-Kummissjoni
              Ewropea jew lill-OLAF, fi żmien raġonevoli, bi kwalunkwe fatt jew suspett li jkunu
              saru jafu bihom dwar irregolarità, frodi jew attività illegali oħra li taffettwa l-interessi
              finanzjarji tal-Unjoni.
     3.       Il-kontrolli u l-ispezzjonijiet fuq il-post jistgħu jitwettqu fil-bini ta’ kwalunkwe
              persuna fiżika li tkun residenti fil-Gżejjer Faeroe jew ta’ entità legali li tkun stabbilita
              fil-Gżejjer Faeroe u li jirċievu fondi tal-Unjoni, kif ukoll ta’ kwalunkwe parti terza
              involuta fl-implimentazzjoni ta’ fondi tal-Unjoni li tkun residenti jew stabbilita fil-
              Gżejjer Faeroe.
     4.       Il-kontrolli u l-ispezzjonijiet fuq il-post għandhom jitħejjew u jitwettqu mill-
              Kummissjoni Ewropea jew mill-OLAF b’kollaborazzjoni mill-qrib mal-awtorità
              kompetenti tal-Gżejjer Faeroe maħtura mill-gvern tal-Gżejjer Faeroe. L-awtorità
              maħtura għandha tiġi nnotifikata kmieni biżżejjed bil-għan, bl-iskop u bil-bażi legali
              tal-kontrolli u tal-ispezzjonijiet, sabiex tkun tista’ tipprovdi assistenza. Għal dan il-
              għan, l-uffiċjali tal-awtoritajiet kompetenti tal-Gżejjer Faeroe, jistgħu jipparteċipaw
              fil-kontrolli u fl-ispezzjonijiet fuq il-post.
     5.       Fuq talba tal-awtoritajiet tal-Gżejjer Faeroe, il-kontrolli u l-ispezzjonijiet fuq il-post
              jistgħu jitwettqu b’mod konġunt mal-Kummissjoni Ewropea jew mal-OLAF.

MT                                                     10                                                    MT
 ---pagebreak---      6.      L-aġenti tal-Kummissjoni u l-persunal tal-OLAF għandu jkollhom aċċess għall-
             informazzjoni u d-dokumentazzjoni kollha, inkluża d-data tal-kompjuter, dwar l-
             operazzjonijiet ikkonċernati, li huma meħtieġa għat-twettiq xieraq tal-kontrolli u tal-
             ispezzjonijiet fuq il-post. Huma jistgħu, b’mod partikolari, jikkopjaw id-dokumenti
             rilevanti.
     7.      Meta l-persuna, l-entità jew parti terza oħra topponi kontroll jew spezzjoni fuq il-
             post, l-awtoritajiet tal-Gżejjer Faeroe, filwaqt li jaġixxu f’konformità mar-regoli u r-
             regolamenti nazzjonali, għandhom jassistu lill-Kummissjoni Ewropea jew lill-OLAF,
             sabiex dawn ikunu jistgħu jaqdu dmirijiethom fit-twettiq tal-kontroll jew l-ispezzjoni
             fuq il-post. Din l-assistenza għandha tinkludi t-teħid ta’ miżuri xierqa ta’
             prekawzjoni skont il-liġi nazzjonali, b’mod partikolari sabiex tiġi ssalvagwardjata l-
             evidenza.
     8.      Il-Kummissjoni Ewropea jew l-OLAF għandhom jinformaw lill-awtoritajiet tal-
             Gżejjer Faeroe bir-riżultat ta’ tali kontrolli u spezzjonijiet. B’mod partikolari, il-
             Kummissjoni Ewropea jew l-OLAF għandhom jirrapportaw malajr kemm jista’ jkun
             lill-awtorità kompetenti tal-Gżejjer Faeroe b’kull fatt jew suspett relatat ma’
             irregolarità li jkunu saru jafu bih waqt il-kontroll jew l-ispezzjoni fuq il-post.
     9.      Mingħajr preġudizzju għall-applikazzjoni tal-liġi kriminali tal-Gżejjer Faeroe, il-
             Kummissjoni Ewropea tista’ timponi miżuri u penali amministrattivi fuq persuni
             ġuridiċi jew fiżiċi tal-Gżejjer Faeroe li jipparteċipaw fl-implimentazzjoni ta’
             programm jew attività f’konformità mal-leġiżlazzjoni tal-Unjoni.
     10.     Għall-finijiet tal-implimentazzjoni xierqa ta’ dan l-Artikolu, il-Kummissjoni
             Ewropea jew l-OLAF u l-awtoritajiet kompetenti tal-Gżejjer Faeroe għandhom
             jiskambjaw regolarment informazzjoni u, fuq talba ta’ waħda mill-partijiet għal dan
             il-Ftehim, jikkonsultaw lil xulxin.
     11.     Sabiex jiġu ffaċilitati l-kooperazzjoni u l-iskambju ta’ informazzjoni effettivi mal-
             OLAF, il-Gżejjer Faeroe għandhom jaħtru punt ta’ kuntatt.
     12.     L-informazzjoni skambjata bejn il-Kummissjoni Ewropea jew l-OLAF u l-
             awtoritajiet kompetenti tal-Gżejjer Faeroe għandha ssir b’kunsiderazzjoni xierqa tar-
             rekwiżiti ta’ kunfidenzjalità. Id-data personali inkluża fl-iskambju ta’ informazzjoni
             għandha tiġi protetta f’konformità mar-regoli applikabbli.
     13.     L-awtoritajiet tal-Gżejjer Faeroe għandhom jikkooperaw mal-Uffiċċju tal-Prosekutur
             Pubbliku Ewropew sabiex dan ikun jista’ jwettaq id-dmir tiegħu li jinvestiga, iħarrek
             u jressaq quddiem il-qorti l-awturi ta’ reati kriminali, kif ukoll il-kompliċi tagħhom,
             li jaffettwaw l-interessi finanzjarji tal-Unjoni f’konformità mal-leġiżlazzjoni
             applikabbli.

                                              Artikolu 11
                                     Emendi għall-Artikoli 9 u 10
     Il-Kumitat Konġunt skont dan il-Ftehim jista’ jemenda l-Artikoli 9 u 10 ta’ dan il-Ftehim,
     b’mod partikolari sabiex iqis il-bidliet fl-atti ta’ istituzzjoni waħda jew aktar tal-Unjoni.

                                              Artikolu 12
                                           Irkupru u infurzar

MT                                                 11                                                   MT
 ---pagebreak---      1.      Id-deċiżjonijiet adottati mill-Kummissjoni Ewropea li jimponu obbligu pekunjarju
             fuq persuni ġuridiċi jew fiżiċi għajr l-Istati fir-rigward ta’ kwalunkwe pretensjoni li
             tirriżulta mill-programmi, l-attivitajiet, l-azzjonijiet jew il-proġetti tal-Unjoni,
             għandhom ikunu infurzabbli fil-Gżejjer Faeroe. It-titolu eżekuttiv għandu jiġi
             mehmuż mad-deċiżjoni, mingħajr l-ebda formalità oħra għajr verifika tal-awtentiċità
             tad-deċiżjoni mill-awtorità nazzjonali maħtura għal dan l-għan mill-gvern tal-Gżejjer
             Faeroe. Il-gvern tal-Gżejjer Faeroe għandu jgħarraf lill-Kummissjoni u lill-Qorti tal-
             Ġustizzja tal-Unjoni Ewropea bl-awtorità nazzjonali maħtura tiegħu. F’konformità
             mal-Artikolu 13, il-Kummissjoni Ewropea għandha tkun intitolata tinnotifika tali
             deċiżjonijiet infurzabbli direttament lil persuni residenti u lil entitajiet ġuridiċi
             stabbiliti fil-Gżejjer Faeroe. L-infurzar għandu jsir f’konformità mal-liġi u mar-regoli
             ta’ proċedura tal-Gżejjer Faeroe.
     2.      Is-sentenzi u d-digrieti tal-Qorti tal-Ġustizzja tal-Unjoni Ewropea mogħtija
             b’applikazzjoni ta’ klawżola ta’ arbitraġġ li tinsab f’kuntratt jew fi ftehim fir-rigward
             ta’ programmi, attivitajiet, azzjonijiet jew proġetti tal-Unjoni, għandhom ikunu
             infurzabbli fil-Gżejjer Faeroe bl-istess mod bħad-deċiżjonijiet tal-Kummissjoni
             Ewropea msemmija fil-paragrafu 1 ta’ dan l-Artikolu.
     3.      Il-Qorti tal-Ġustizzja tal-Unjoni Ewropea għandu jkollha ġuriżdizzjoni sabiex
             tirrieżamina l-legalità tad-deċiżjoni tal-Kummissjoni msemmija fil-paragrafu 1 u
             sabiex tissospendi l-infurzar tagħha. Madankollu, il-Qrati tal-Gżejjer Faeroe għandu
             jkollhom il-ġuriżdizzjoni fuq ilmenti li l-infurzar ikun qiegħed isir b’mod irregolari.

                                                Artikolu 13
                             Komunikazzjoni u skambju ta’ informazzjoni
     L-istituzzjonijiet u l-korpi tal-Unjoni Ewropea involuti fl-implimentazzjoni ta’ programmi jew
     attivitajiet tal-Unjoni, jew fil-kontrolli ta’ tali programmi jew attivitajiet, għandhom ikunu
     intitolati li jikkomunikaw direttament, inkluż permezz ta’ sistemi ta’ skambju elettroniku, ma’
     kwalunkwe persuna fiżika residenti fil-Gżejjer Faeroe jew entità legali li tkun stabbilita fil-
     Gżejjer Faeroe u li tirċievi finanzjament tal-Unjoni, kif ukoll ma’ kwalunkwe parti terza
     involuta fl-implimentazzjoni ta’ finanzjament tal-Unjoni residenti jew stabbilita fil-Gżejjer
     Faeroe. Tali persuni, entitajiet u partijiet terzi jistgħu jissottomettu direttament lill-
     istituzzjonijiet u lill-korpi tal-Unjoni l-informazzjoni u d-dokumentazzjoni kollha rilevanti li
     huma meħtieġa jissottomettu abbażi tal-leġiżlazzjoni tal-Unjoni applikabbli għall-programm
     jew l-attività tal-Unjoni, u abbażi tal-kuntratti jew tal-ftehimiet ta’ finanzjament konklużi
     għall-implimentazzjoni ta’ dak il-programm jew attività.
                                                Artikolu 14
                                           Il-Kumitat Konġunt
     (1)     Il-Kumitat Konġunt huwa b’dan stabbilit. Il-kompiti tal-Kumitat Konġunt għandhom
             jinkludu:
             (a)   il-valutazzjoni, l-evalwazzjoni u r-rieżami tal-implimentazzjoni ta’ dan il-
                   Ftehim u tal-Protokolli tiegħu, b’mod partikolari:
                   (i) il-parteċipazzjoni u l-prestazzjoni tal-entitajiet legali tal-Gżejjer Faeroe fil-
                   programmi u l-attivitajiet tal-Unjoni;

MT                                                  12                                                     MT
 ---pagebreak---                  (ii) fejn rilevanti, il-livell ta’ ftuħ (reċiproku) għall-entitajiet legali stabbiliti
                 f’kull Parti sabiex jipparteċipaw fi programmi, proġetti, azzjonijiet, attivitajiet,
                 jew partijiet minnhom, tal-Parti l-oħra;
                 (iii) l-implimentazzjoni tal-mekkaniżmu ta’ kontribuzzjoni finanzjarja u, fejn
                 rilevanti, il-mekkaniżmu ta’ korrezzjoni awtomatika applikabbli għall-
                 programmi jew għall-attivitajiet tal-Unjoni koperti mill-Protokolli ta’ dan il-
                 Ftehim;
                 (iv) l-iskambju ta’ informazzjoni u, fejn rilevanti, l-eżaminazzjoni ta’
                 kwalunkwe mistoqsija possibbli dwar l-isfruttament tar-riżultati, inklużi d-
                 drittijiet tal-proprjetà intellettwali;
           (b)   id-diskussjoni fuq talba ta’ kwalunkwe Parti fuq restrizzjonijiet applikati jew
                 ippjanati mill-Partijiet dwar l-aċċess għall-programmi rispettivi tagħhom ta’
                 riċerka u innovazzjoni, inkluż b’mod partikolari għal azzjonijiet relatati mal-
                 assi strateġiċi, l-interessi, l-awtonomija jew is-sigurtà tagħhom;
           (c)   l-eżaminazzjoni ta’ kif tista’ tittejjeb u tiġi żviluppata l-kooperazzjoni;
           (d)   id-diskussjoni b’mod konġunt tal-orjentazzjonijiet u l-prijoritajiet futuri tal-
                 politiki relatati ma’ programmi jew ma’ attivitajiet koperti mill-Protokolli ta’
                 dan il-Ftehim;
           (e)   l-iskambju ta’ informazzjoni, inter alia, dwar leġiżlazzjoni, deċiżjonijiet jew
                 programmi nazzjonali ġodda li huma rilevanti għall-implimentazzjoni ta’ dan
                 il-Ftehim u l-Protokolli tiegħu;
           (f)   l-adozzjoni ta’ Protokolli ta’ dan il-Ftehim dwar termini u kundizzjonijiet
                 speċifiċi ta’ parteċipazzjoni tal-Gżejjer Faeroe fi programmi, attivitajiet tal-
                 Unjoni, jew partijiet minnhom, jew l-emendar ta’ tali Protokolli kif meħtieġ;
           (g)   l-emendar tal-Artikoli 9 u 10 ta’ dan il-Ftehim, b’mod partikolari sabiex
                 jitqiesu l-bidliet fl-atti ta’ istituzzjoni waħda jew aktar tal-Unjoni.
     (2)   Id-deċiżjonijiet tal-Kumitat Konġunt għandhom jittieħdu b’kunsens.
     (3)   Il-Kumitat Konġunt, li għandu jikkonsisti minn rappreżentanti tal-Unjoni u tal-
           Gżejjer Faeroe, għandu jadotta r-Regoli ta’ Proċedura tiegħu.
     (4)   Il-Kumitat Konġunt jista’ jiddeċiedi li jistabbilixxi kwalunkwe grupp ta’ ħidma/korp
           konsultattiv fuq bażi ad hoc fil-livell ta’ esperti li jista’ jassisti fit-twettiq tal-
           implimentazzjoni ta’ dan il-Ftehim.
     (5)   Il-Kumitat Konġunt għandu jiltaqa’ mill-anqas darba fis-sena, u, kull meta
           ċirkostanzi speċjali jirrikjedu dan, fuq talba ta’ kwalunkwe waħda mill-Partijiet. Il-
           laqgħat għandhom jiġu organizzati u ospitati b’mod alternat mill-Unjoni u mill-
           Gżejjer Faeroe.
     (6)   Il-Kumitat Konġunt għandu jaħdem fuq bażi kontinwa permezz ta’ skambju ta’
           informazzjoni rilevanti bi kwalunkwe mezz ta’ komunikazzjoni, b’mod partikolari
           fir-rigward tal-parteċipazzjoni/prestazzjoni tal-entitajiet tal-Gżejjer Faeroe. Il-
           Kumitat Konġunt jista’, b’mod partikolari, iwettaq il-kompiti tiegħu bil-miktub kull
           meta tinqala’ l-ħtieġa.

                                              Artikolu 15

MT                                                 13                                                     MT
 ---pagebreak---                                        Dispożizzjonijiet finali
     (1)   Dan il-Ftehim għandu jidħol fis-seħħ fid-data li fiha l-Partijiet jinnotifikaw lil xulxin
           bit-tlestija tal-proċeduri interni tagħhom meħtieġa għal dak il-għan. Huwa għandu
           japplika b’mod retroattiv mill-1 ta’ Jannar 2021.
     (2)   Il-Partijiet jistgħu japplikaw dan il-Ftehim b’mod provviżorju f’konformità mal-
           proċeduri u l-leġiżlazzjoni interni rispettivi tagħhom. L-applikazzjoni provviżorja
           għandha tibda fid-data li fiha l-Partijiet jinnotifikaw lil xulxin bit-tlestija tal-
           proċeduri interni tagħhom meħtieġa għal dak il-għan.
     (3)   Jekk il-Gżejjer Faeroe jinnotifikaw lill-Kummissjoni, li taġixxi f’isem l-Unjoni, li ma
           humiex se jlestu l-proċeduri interni tagħhom meħtieġa għad-dħul fis-seħħ ta’ dan il-
           Ftehim, dan il-Ftehim ma għandux jibqa’ japplika b’mod provviżorju fid-data tal-
           wasla ta’ din in-notifika mill-Kummissjoni, li għandha tikkostitwixxi d-data ta’
           waqfien għall-finijiet ta’ dan il-Ftehim.
           Id-deċiżjonijiet tal-Kumitat Konġunt ma għandhomx jibqgħu japplikaw fl-istess data.
     (4)   L-applikazzjoni ta’ Protokoll rilevanti għal dan il-Ftehim tista’ tiġi sospiża mill-
           Unjoni f’każ ta’ pagament parzjali jew ta’ nuqqas ta’ pagament tal-kontribuzzjoni
           finanzjarja dovuta mill-Gżejjer Faeroe skont il-programm jew l-attività rispettivi tal-
           Unjoni.
           F’każ ta’ nuqqas ta’ pagament li jista’ jipperikola b’mod sinifikanti l-
           implimentazzjoni u l-ġestjoni tal-programm jew l-attività rilevanti tal-Unjoni, il-
           Kummissjoni Ewropea għandha tibgħat ittra formali ta’ tfakkira. F’każ li ma jsir l-
           ebda pagament fi żmien 20 jum tax-xogħol wara l-ittra formali ta’ tfakkira, għandha
           tiġi nnotifikata s-sospensjoni tal-applikazzjoni tal-Protokoll rilevanti mill-Unjoni lill-
           Gżejjer Faeroe permezz ta’ ittra formali ta’ notifika li għandha tidħol fis-seħħ 15-
           il jum wara l-wasla ta’ din in-notifika mill-Gżejjer Faeroe.
           F’każ li l-applikazzjoni ta’ Protokoll tiġi sospiża, l-entitajiet tal-Gżejjer Faeroe ma
           għandhomx ikunu eliġibbli li jipparteċipaw fi proċeduri ta’ għoti li jkunu għadhom
           ma tlestewx meta tidħol fis-seħħ is-sospensjoni. Proċedura ta’ għoti għandha titqies
           bħala li tkun ġiet kompluta meta bħala riżultat ta’ dik il-proċedura jkunu saru impenji
           legali.
           Is-sospensjoni ma taffettwax l-impenji legali konklużi mal-entitajiet tal-Gżejjer
           Faeroe skont il-programm jew l-attività rilevanti tal-Unjoni qabel ma tkun daħlet fis-
           seħħ is-sospensjoni. Il-Protokoll rilevanti għandu jkompli japplika għal tali impenji
           legali.
           L-Unjoni għandha tinnotifika minnufih lill-Gżejjer Faeroe ladarba l-ammont sħiħ tal-
           kontribuzzjoni finanzjarja dovuta jkun ġie riċevut mill-Unjoni. Is-sospensjoni
           għandha titneħħa b’effett immedjat malli ssir din in-notifika.
           Mid-data meta titneħħa s-sospensjoni, l-entitajiet tal-Gżejjer Faeroe għandhom
           jerġgħu jkunu eliġibbli fi proċeduri ta’ għoti mnedija skont il-programm jew l-attività
           rilevanti tal-Unjoni wara din id-data, u fi proċeduri ta’ għoti mnedija qabel din id-
           data, li għalihom l-iskadenzi għas-sottomissjoni tal-applikazzjonijiet ma jkunux
           skadew.
     (5)   Kwalunkwe Parti tista’ tittermina dan il-Ftehim fi kwalunkwe waqt b’notifika bil-
           miktub li tinforma lill-Parti l-oħra bl-intenzjoni tagħha li tittermina dan il-Ftehim.
           Dan il-Ftehim jista’ jiġi tterminat biss fl-intier tiegħu.

MT                                                14                                                    MT
 ---pagebreak---              It-terminazzjoni tal-Ftehim għandha tidħol fis-seħħ tliet xhur kalendarji wara d-data
             li fiha n-notifika bil-miktub tkun waslet għand id-destinatarju tagħha. Id-data li fiha
             tidħol fis-seħħ it-terminazzjoni għandha tikkostitwixxi d-data tat-terminazzjoni għall-
             finijiet ta’ dan il-Ftehim.

     (6)     F’każ li l-Ftehim ma jibqax japplika b’mod provviżorju f’konformità mal-
             paragrafu 3, jew jiġi tterminat f’konformità mal-paragrafu 5, il-Partijiet jaqblu li:
             (a) proġetti, azzjonijiet, attivitajiet jew partijiet minnhom li fir-rigward tagħhom
             ikunu saru impenji legali matul l-applikazzjoni provviżorja u/jew wara d-dħul fis-
             seħħ ta’ dan il-Ftehim, u qabel ma dan il-Ftehim ma jibqax japplika jew jiġi
             tterminat, għandhom ikomplu sakemm dawn jiġu konklużi skont il-kundizzjonijiet
             stabbiliti f’dan il-Ftehim;
             (b) il-kontribuzzjoni finanzjarja annwali għall-programm jew l-attività rilevanti tas-
             sena N li matulha dan il-Ftehim ma jibqax japplika b’mod provviżorju jew jiġi
             tterminat, għandha titħallas kompletament f’konformità mal-Artikolu 6 tal-Ftehim u
             kwalunkwe regola rilevanti fil-Protokolli rispettivi. Fejn japplika l-mekkaniżmu ta’
             aġġustament, il-kontribuzzjoni operazzjonali għall-programm jew l-attività rilevanti
             tas-sena N għandha tiġi aġġustata f’konformità mal-Artikolu 7 ta’ dan il-Ftehim.
             Għal programmi jew attivitajiet fejn japplikaw kemm il-mekkaniżmu ta’
             aġġustament kif ukoll il-mekkaniżmu ta’ korrezzjoni awtomatika, il-kontribuzzjoni
             operazzjonali rilevanti tas-sena N għandha tiġi aġġustata f’konformità mal-Artikolu 7
             ta’ dan il-Ftehim u kkoreġuta f’konformità mal-Artikolu 8 tiegħu. It-tariffa tal-
             parteċipazzjoni mħallsa għas-sena N bħala parti mill-kontribuzzjoni finanzjarja
             għall-programm jew l-attività rilevanti ma għandhiex tiġi aġġustata jew ikkoreġuta.
             (c) meta japplika l-mekkaniżmu ta’ aġġustament, wara s-sena li matulha dan il-
             Ftehim ma jibqax japplika b’mod provviżorju jew jiġi tterminat, il-kontribuzzjonijiet
             operazzjonali inizjali għall-programm jew l-attività rilevanti mħallsa għas-snin li
             matulhom kien japplika dan il-Ftehim għandhom jiġu aġġustati f’konformità mal-
             Artikolu 7. Fir-rigward ta’ programmi jew ta’ attivitajiet fejn japplikaw kemm il-
             mekkaniżmu ta’ aġġustament kif ukoll il-mekkaniżmu ta’ korrezzjoni awtomatika,
             dawn il-kontribuzzjonijiet operazzjonali għandhom jiġu aġġustati f’konformità mal-
             Artikolu 7 u għandhom jiġu kkoreġuti awtomatikament f’konformità mal-Artikolu 8.
     (7)     Il-Partijiet għandhom isolvu b’kunsens komuni kwalunkwe konsegwenza oħra tat-
             terminazzjoni jew tal-waqfien tal-applikazzjoni provviżorja ta’ dan il-Ftehim.
     (8)     Dan il-Ftehim jista’ jiġi emendat biss bil-miktub u bil-kunsens komuni tal-Partijiet.
             Id-dħul fis-seħħ tal-emendi se jsegwi l-istess proċedura bħal dik applikabbli għad-
             dħul fis-seħħ ta’ dan il-Ftehim kif previst fil-paragrafu 1 ta’ dan l-Artikolu.
     (9)     Il-Protokolli għandhom jikkostitwixxu parti integrali minn dan il-Ftehim.

     Magħmul fi …, fi …… jum ta’ …. tas-sena ….

     Għall-Unjoni Ewropea,
     Għall-Gvern tal-Gżejjer Faeroe,

MT                                                15                                                   MT
 ---pagebreak---          Protokoll dwar l-assoċjazzjoni tal-Gżejjer Faeroe ma’ Orizzont Ewropa – il-Programm
                            Qafas għar-Riċerka u l-Innovazzjoni (2021-2027)

                                                       Artikolu 1
                                              L-ambitu tal-assoċjazzjoni
     (1)        Il-Gżejjer Faeroe għandhom jipparteċipaw bħala pajjiż assoċjat fil-Programm
                Orizzont Ewropa u għandhom jikkontribwixxu għall-partijiet kollha tiegħu - il-
                Programm Qafas għar-Riċerka u l-Innovazzjoni (il-Programm Orizzont Ewropa)
                imsemmi fl-Artikolu 4 tar-Regolament (UE) 2021/695 tal-Parlament Ewropew u tal-
                Kunsill5, u implimentat permezz tal-programm speċifiku stabbilit bid-Deċiżjoni tal-
                Kunsill (UE) 2021/7646, fl-aktar verżjonijiet aġġornati tagħhom, u permezz ta’
                kontribuzzjoni finanzjarja lill-Istitut Ewropew tal-Innovazzjoni u t-Teknoloġija.
     (2)        Ir-Regolament (UE) 2021/819 tal-Parlament Ewropew u tal-Kunsill7, u d-Deċiżjoni
                (UE) 2021/820 tal-Parlament Ewropew u tal-Kunsill8, fl-aktar verżjonijiet aġġornati
                tagħhom, għandhom japplikaw għall-parteċipazzjoni tal-entitajiet tal-Gżejjer Faeroe
                fil-Komunitajiet tal-Għarfien u tal-Innovazzjoni.

                                                       Artikolu 2
              Kundizzjonijiet addizzjonali tal-parteċipazzjoni fil-Programm Orizzont Ewropa
     (1)        Qabel ma jiġi deċiż dwar jekk l-entitajiet tal-Gżejjer Faeroe humiex eliġibbli sabiex
                jipparteċipaw f’azzjoni relatata mal-assi strateġiċi, l-interessi, l-awtonomija jew is-
                sigurtà tal-UE skont l-Artikolu 22(5) tar-Regolament (UE) 2021/695, il-Kummissjoni
                tista’ titlob informazzjoni jew assigurazzjonijiet speċifiċi, bħal:

                (a)    informazzjoni dwar jekk ingħatax jew jekk huwiex se jingħata aċċess reċiproku
                       lill-entitajiet tal-Unjoni għal programmi, proġetti, azzjonijiet, attivitajiet jew
                       partijiet minnhom eżistenti u ppjanati tal-Gżejjer Faeroe, li huma ekwivalenti
                       għall-Programm Orizzont Ewropa kkonċernat;
                (b)    informazzjoni dwar jekk il-Gżejjer Faeroe għandhomx fis-seħħ mekkaniżmu
                       nazzjonali ta’ skrinjar tal-investiment u assigurazzjonijiet li l-awtoritajiet tal-
                       Gżejjer Faeroe jirrapportaw dwarhom u jikkonsultaw lill-Kummissjoni dwar

     5
               Ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi
               l-Orizzont Ewropa – il-Programm Qafas għar-Riċerka u l-Innovazzjoni, li jistabbilixxi r-regoli tiegħu
               għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE)
               Nru 1291/2013 (ĠU UE L 170, 12.5.2021, p.1).
     6
               Id-Deċiżjoni tal-Kunsill (UE) 2021/764 tal-10 ta’ Mejju 2021 li tistabbilixxi l-Programm Speċifiku li
               jimplimenta l-Orizzont Ewropa – il-Programm Qafas għar-Riċerka u l-Innovazzjoni, u li tħassar id-
               Deċiżjoni 2013/743/UE (ĠU UE L 167I, 12.5.2021, p. 1).
     7
               Ir-Regolament (UE) 2021/819 tal-Parlament Ewropew u tal-Kunsill tal-20 ta’ Mejju 2021 dwar l-Istitut
               Ewropew tal-Innovazzjoni u t-Teknoloġija (riformulazzjoni), (ĠU UE L 189, 28.5.2021, p. 61).
     8
               Id-Deċiżjoni (UE) 2021/820 tal-Parlament Ewropew u tal-Kunsill tal-20 ta’ Mejju 2021 dwar l-Aġenda
               Strateġika ta’ Innovazzjoni tal-Istitut Ewropew tal-Innovazzjoni u t-Teknoloġija (EIT) 2021-2027:
               Nagħtu Spinta lit-Talent u lill-Kapaċità ta’ Innovazzjoni fl-Ewropa u li tħassar id-Deċiżjoni
               Nru 1312/2013/UE (ĠU UE L 189, 28.5.2021, p. 91).

MT                                                          16                                                          MT
 ---pagebreak---                   kwalunkwe każ possibbli fejn bl-applikazzjoni ta’ tali mekkaniżmu jkunu saru
                  konxji ta’ investiment barrani/akkwiżizzjoni barranija ppjanat(a) minn entità
                  stabbilita jew ikkontrollata minn barra l-Gżejjer Faeroe ta’ entità tal-Gżejjer
                  Faeroe, li tkun irċeviet finanzjament minn Orizzont Ewropa f’azzjonijiet
                  relatati mal-assi strateġiċi, l-interessi, l-awtonomija jew is-sigurtà tal-Unjoni,
                  dment li l-Kummissjoni tforni lill-Gżejjer Faeroe bil-lista tal-entitajiet rilevanti
                  tal-Gżejjer Faeroe wara l-iffirmar ta’ ftehimiet ta’ għotja ma’ dawn l-entitajiet;
                  u
            (c)   assigurazzjonijiet li l-ebda wieħed mir-riżultati, mit-teknoloġiji, mis-servizzi u
                  mill-prodotti żviluppati skont l-azzjonijiet ikkonċernati mill-entitajiet tal-
                  Gżejjer Faeroe ma għandhom ikunu soġġett għal restrizzjonijiet fuq l-
                  esportazzjoni tagħhom lejn l-Istati Membri tal-Unjoni matul l-azzjoni u għal
                  erba’ snin wara tmiem l-azzjoni. Il-Gżejjer Faeroe se jaqsmu lista aġġornata ta’
                  suġġetti ta’ restrizzjonijiet nazzjonali fuq l-esportazzjoni fuq bażi annwali,
                  matul l-azzjoni u għal erba’ snin wara tmiem l-azzjoni.
     (2)    L-entitajiet tal-Gżejjer Faeroe jistgħu jipparteċipaw fl-attivitajiet taċ-Ċentru Konġunt
            tar-Riċerka (JRC) skont termini u kundizzjonijiet ekwivalenti għal dawk applikabbli
            għall-entitajiet tal-Unjoni, sakemm ma jkunux meħtieġa limitazzjonijiet sabiex tiġi
            żgurata l-konsistenza mal-għan tal-parteċipazzjoni li tirriżulta mill-implimentazzjoni
            tal-paragrafu 1 ta’ dan l-Artikolu.
     (3)    Meta l-Unjoni timplimenta l-Programm Orizzont Ewropa permezz tal-applikazzjoni
            tal-Artikoli 185 u 187 tat-Trattat dwar il-Funzjonament tal-Unjoni Ewropea, il-
            Gżejjer Faeroe u l-entitajiet tal-Gżejjer Faeroe jistgħu jipparteċipaw fl-istrutturi
            legali maħluqa skont dawk id-dispożizzjonijiet, f’konformità mal-atti legali tal-
            Unjoni li jkunu ġew adottati jew li jkunu se jiġu adottati għall-istabbiliment ta’ dawk
            l-istrutturi legali.
     (4)     Id-drittijiet tal-Gżejjer Faeroe tar-rappreżentazzjoni u tal-parteċipazzjoni fil-Kumitat
            taż-Żona Ewropea tar-Riċerka u l-Innovazzjoni u s-sottogruppi tiegħu għandhom
            ikunu dawk applikabbli għall-kategorija rilevanti ta’ pajjiżi assoċjati.
     (5)    Ir-rappreżentanti tal-Gżejjer Faeroe għandu jkollhom id-dritt li jipparteċipaw bħala
            osservaturi fil-Bord tal-Gvernaturi tal-JRC, mingħajr drittijiet tal-vot. Soġġetta għal
            dik il-kundizzjoni, tali parteċipazzjoni għandha tkun regolata mill-istess regoli u
            proċeduri bħal dawk applikabbli għar-rappreżentanti tal-Istati Membri tal-Unjoni,
            inkluż id-drittijiet tal-kelma u l-proċeduri għall-wasla ta’ informazzjoni u
            dokumentazzjoni fir-rigward ta’ punt li jikkonċerna l-Gżejjer Faeroe.
     (6)    Il-Gżejjer Faeroe jistgħu jipparteċipaw f’Konsorzju għal Infrastruttura Ewropea ta’
            Riċerka (ERIC) f’konformità mar-Regolament tal-Kunsill (KE) Nru 723/20099, fl-
            aktar verżjoni aġġornata tiegħu, u mal-att legali li jistabbilixxi l-ERIC.
     (7)    Il-Partijiet għandhom jagħmlu kull sforz, fil-qafas tad-dispożizzjonijiet eżistenti,
            sabiex jiffaċilitaw il-moviment liberu u r-residenza tal-persuni li jipparteċipaw fl-
            attivitajiet koperti minn dan il-Protokoll, u sabiex jiffaċilitaw il-moviment
            transfruntier ta’ oġġetti u servizzi maħsubin sabiex jintużaw f’attivitajiet bħal dawn.
     (8)    Il-Gżejjer Faeroe għandhom jieħdu l-miżuri kollha meħtieġa, kif xieraq, sabiex
            jiżguraw li oġġetti u servizzi, mixtrija fil-Gżejjer Faeroe jew importati fil-Gżejjer
     9
           Ir-Regolament tal-Kunsill (KE) Nru 723/2009 tal-25 ta’ Ġunju 2009 dwar il-qafas ġuridiku
           Komunitarju applikabbli għal Konsorzju għal Infrastruttura Ewropea ta’ Riċerka (ERIC)
           (ĠU UE L 206, 8.8.2009, p.1).

MT                                                17                                                     MT
 ---pagebreak---                 Faeroe, li jkunu parzjalment jew kompletament iffinanzjati skont il-ftehimiet ta’
                għotja u/jew il-kuntratti konklużi għat-twettiq tal-attivitajiet f’konformità ma’ dan il-
                Protokoll, ikunu eżentati mid-dazji doganali, mid-dazji tal-importazzjoni u minn
                tariffi fiskali oħra, inkluża l-VAT, li huma applikabbli fil-Gżejjer Faeroe.

                                                  Artikolu 3
                                                 Reċiproċità
     Entitajiet legali stabbiliti fl-Unjoni jistgħu jipparteċipaw fi programmi, fi proġetti,
     f’azzjonijiet, f’attivitajiet jew f’partijiet minnhom tal-Gżejjer Faeroe li jkunu ekwivalenti
     għall-Programm Orizzont Ewropa, f’konformità mal-liġijiet u r-regolamenti applikabbli tal-
     Gżejjer Faeroe.
     Il-lista mhux eżawrjenti tal-programmi, tal-proġetti, tal-azzjonijiet, tal-attivitajiet ekwivalenti,
     jew ta’ partijiet minnhom tal-Gżejjer Faeroe hija pprovduta fl-Anness II ta’ dan il-Protokoll.
     Il-finanzjament mill-Gżejjer Faeroe ta’ entitajiet legali stabbiliti fl-Unjoni għandu jkun
     soġġett għal-liġijiet u r-regolamenti applikabbli tal-Gżejjer Faeroe li jirregolaw l-operat ta’
     programmi, proġetti, azzjonijiet, attivitajiet ta’ riċerka u innovazzjoni, jew partijiet minnhom.
     Meta ma jkunx hemm finanzjament ipprovdut, l-entitajiet legali stabbiliti fl-Unjoni jistgħu
     jipparteċipaw bil-mezzi tagħhom stess.

                                                  Artikolu 4
                                               Xjenza Miftuħa
     Il-Partijiet għandhom jippromwovu u jinkoraġġixxu b’mod reċiproku prattiki tax-xjenza
     miftuħa fil-programmi, fil-proġetti, fl-azzjonijiet, fl-attivitajiet tagħhom, jew f’partijiet
     minnhom f’konformità mar-regoli tal-Programm Orizzont Ewropa u mal-liġijiet u mar-
     regolamenti applikabbli tal-Gżejjer Faeroe.

                                                  Artikolu 5
           Regoli dettaljati dwar il-kontribuzzjoni finanzjarja, il-mekkaniżmu ta’ aġġustament u l-
                                    mekkaniżmu ta’ korrezzjoni awtomatika
     (1)        Għandu japplika mekkaniżmu ta’ aġġustament u mekkaniżmu ta’ korrezzjoni
                awtomatika fir-rigward tal-kontribuzzjoni operazzjonali tal-Gżejjer Faeroe għall-
                Programm Orizzont Ewropa.
     (2)        Il-mekkaniżmu ta’ korrezzjoni awtomatika għandu jkun ibbażat fuq il-prestazzjoni
                tal-Gżejjer Faeroe u tal-entitajiet tal-Gżejjer Faeroe fil-partijiet tal-Programm
                Orizzont Ewropa, li huma implimentati permezz ta’ għotjiet kompetittivi.
     (3)        Regoli dettaljati għall-applikazzjoni tal-mekkaniżmu ta’ korrezzjoni awtomatika
                huma stabbiliti fl-Anness I ta’ dan il-Protokoll.

MT                                                    18                                                    MT
 ---pagebreak---                                                   Artikolu 6
                                           Dispożizzjonijiet finali
     (1)      Dan il-Protokoll għandu jibqa’ fis-seħħ sakemm ikun meħtieġ sabiex il-proġetti
              u/jew l-azzjonijiet, l-attivitajiet kollha, jew partijiet minnhom, li jkunu ffinanzjati
              mill-Programm Orizzont Ewropa, l-azzjonijiet kollha meħtieġa sabiex jiġu protetti l-
              interessi finanzjarji tal-Unjoni u l-obbligi finanzjarji kollha li jirriżultaw mill-
              implimentazzjoni ta’ dan il-Protokoll bejn il-Partijiet jitlestew.
     (2)      L-Annessi ta’ dan il-Protokoll għandhom jifformaw parti integrali mill-Protokoll.

     Anness I: Regoli li jirregolaw il-kontribuzzjoni finanzjarja tal-Gżejjer Faeroe għall-
     Programm Orizzont Ewropa (2021-2027)
     Anness II: Lista tal-programmi, il-proġetti, l-azzjonijiet, l-attivitajiet ekwivalenti, jew partijiet
     minnhom, tal-Gżejjer Faeroe

MT                                                    19                                                     MT
 ---pagebreak---                                                    ANNESS I
          Regoli li jirregolaw il-kontribuzzjoni finanzjarja tal-Gżejjer Faeroe għall-Programm
                                       Orizzont Ewropa (2021-2027)

     I.         Kalkolu tal-kontribuzzjoni finanzjarja tal-Gżejjer Faeroe

     (1)        Il-kontribuzzjoni finanzjarja tal-Gżejjer Faeroe għall-Programm Orizzont Ewropa
                għandha tiġi stabbilita fuq bażi annwali fi proporzjon ma’, u apparti, l-ammont
                disponibbli kull sena fil-baġit tal-Unjoni għall-approprjazzjonijiet ta’ impenn
                meħtieġa għall-ġestjoni, għall-eżekuzzjoni u għall-operat tal-Programm Orizzont
                Ewropa, miżjuda f’konformità mal-Artikolu 6(5) ta’ dan il-Ftehim.
     (2)        It-tariffa tal-parteċipazzjoni tal-Gżejjer Faeroe għandha tiġi stabbilita u tiddaħħal
                gradwalment skont l-Artikolu 6(4) u (8) ta’ dan il-Ftehim.
     (3)        F’konformità mal-Artikolu 6(6) ta’ dan il-Ftehim, il-kontribuzzjoni operazzjonali
                inizjali li għandha titħallas mill-Gżejjer Faeroe għall-parteċipazzjoni tagħha fil-
                Programm Orizzont Ewropa se tiġi kkalkolata għas-snin finanzjarji rispettivi billi jiġi
                applikat aġġustament għall-kjavi ta’ kontribuzzjoni.

           L-aġġustament għall-kjavi ta’ kontribuzzjoni għandu jkun:
                      Contribution Key Adjusted = Contribution Key × 𝐶𝑜𝑒𝑓𝑓𝑖𝑐𝑖𝑒𝑛𝑡

           Il-koeffiċjent użat għall-kalkolu ta’ hawn fuq sabiex tiġi aġġustata l-iskema tal-
           kontribuzzjoni għandu jkun ta’ 0,4.

     (4)        Il-kontribuzzjoni operazzjonali tal-Gżejjer Faeroe għal Orizzont Ewropa għandha tiġi
                aġġustata f’konformità mar-regoli previsti fl-Artikolu 7 ta’ dan il-Ftehim.

     II.        Korrezzjoni awtomatika tal-kontribuzzjoni operazzjonali tal-Gżejjer Faeroe

     (1)        Għall-kalkolu tal-korrezzjoni awtomatika kif imsemmi fl-Artikolu 8 ta’ dan il-Ftehim
                u l-Artikolu 5 ta’ dan il-Protokoll, għandhom japplikaw il-modalitajiet li ġejjin:

                (a)   “għotjiet kompetittivi” tfisser għotjiet mogħtija permezz ta’ sejħiet għal
                      proposti fejn il-benefiċjarji finali jistgħu jiġu identifikati fil-ħin tal-kalkolu tal-
                      korrezzjoni awtomatika. L-appoġġ finanzjarju lil partijiet terzi kif definit fl-
                      Artikolu 204 tar-Regolament Finanzjarju huwa eskluż;
                (b)   meta jiġi ffirmat impenn legali ma’ konsorzju, l-ammonti użati sabiex jiġu
                      stabbiliti l-ammonti inizjali tal-impenn legali għandhom ikunu l-ammonti
                      kumulattivi allokati lill-benefiċjarji li huma l-entitajiet tal-Gżejjer Faeroe
                      f’konformità mad-diżaggregazzjoni tal-baġit indikattiv tal-ftehim ta’ għotja;

MT                                                      20                                                      MT
 ---pagebreak---              (c)    l-ammonti kollha ta’ impenji legali li jikkorrispondu għal għotjiet kompetittivi
                    għandhom jiġu stabbiliti bl-użu tas-sistema elettronika tal-Kummissjoni
                    Ewropea eCorda u għandhom jiġu estratti fit-tieni Erbgħa ta’ Frar tas-
                    sena N+2;
             (d)    “kostijiet mhux ta’ intervent” tfisser kostijiet tal-Programm minbarra għotjiet
                    kompetittivi, inklużi nefqa ta’ appoġġ, amministrazzjoni speċifika għall-
                    programm, azzjonijiet oħrajn10;
             (e)    l-ammonti allokati lill-organizzazzjonijiet internazzjonali bħala entitajiet legali
                    li huma l-benefiċjarju finali11 għandhom jitqiesu bħala kostijiet mhux ta’
                    intervent.

     (2)     Il-mekkaniżmu għandu jiġi applikat kif ġej:
             (a)    Il-korrezzjonijiet awtomatiċi għas-sena N fir-rigward tal-eżekuzzjoni tal-
                    approprjazzjonijiet ta’ impenn għas-sena N, miżjuda f’konformità mal-
                    Artikolu 6(5) ta’ dan il-Ftehim, għandhom jiġu applikati abbażi ta’ data dwar
                    is-sena N u s-sena N+1 minn e-Corda msemmija fil-punt c) tal-paragrafu (1)
                    tal-punt (II) ta’ dan l-Anness fis-sena N+2 wara li jkun ġie applikat kwalunkwe
                    aġġustament għall-kontribuzzjoni tal-Gżejjer Faeroe għall-Programm Orizzont
                    Ewropa f’konformità mal-Artikolu 7 ta’ dan il-Ftehim. L-ammont ikkunsidrat
                    se jkun l-ammont ta’ għotjiet kompetittivi li għalihom hija disponibbli d-data,
                    fil-ħin tal-kalkolu tal-korrezzjoni.
             (b)    Mis-sena N+2 u sal-2029, l-ammont tal-korrezzjoni awtomatika għandu jiġi
                    kkalkolat għas-sena N billi tittieħed id-differenza bejn:
                    i. l-ammont totali tal-għotjiet kompetittivi mqassma lill-Gżejjer Faeroe jew lill-
                    entitajiet tal-Gżejjer Faeroe bħala impenji magħmula fuq l-approprjazzjonijiet
                    tal-baġit tas-sena N; u
                    ii. l-ammont tal-kontribuzzjoni operazzjonali aġġustata tal-Gżejjer Faeroe
                    għas-sena N immultiplikat bil-proporzjon bejn:
                            A. l-ammont ta’ għotjiet kompetittivi magħmul fuq approprjazzjonijiet
                            ta’ impenn tas-sena N, miżjud f’konformità mal-Artikolu 6(5) ta’ dan il-
                            Ftehim; u
                            B. it-total tal-approprjazzjonijiet ta’ impenn baġitarju awtorizzati kollha
                            tas-sena N, inklużi l-kostijiet mhux ta’ intervent.

     III.    Il-pagament tal-kontribuzzjoni finanzjarja tal-Gżejjer Faeroe, il-pagament tal-
             aġġustamenti magħmula fuq il-kontribuzzjoni operazzjonali tal-Gżejjer Faeroe,
             u l-pagament tal-korrezzjoni awtomatika applikabbli għall-kontribuzzjoni
             operazzjonali tal-Gżejjer Faeroe

     10
            Azzjonijiet oħrajn jinkludu b’mod partikolari l-akkwist, il-premji, l-istrumenti finanzjarji, l-azzjonijiet
            diretti taċ-Ċentru Konġunt tar-Riċerka, l-Abbonamenti (OECD, Eureka, IPEEC, IEA, …), l-esperti (l-
            evalwaturi, il-monitoraġġ tal-proġetti) eċċ.
     11
            L-organizzazzjonijiet internazzjonali jitqiesu biss bħala kostijiet mhux ta’ intervent jekk ikunu
            benefiċjarji finali. Dan ma huwiex se japplika meta organizzazzjoni internazzjonali tkun koordinatur ta’
            proġett (tqassam fondi lil koordinaturi oħrajn).

MT                                                         21                                                             MT
 ---pagebreak---      (1)   Il-Kummissjoni għandha tikkomunika lill-Gżejjer Faeroe, kemm jista’ jkun malajr u
           mhux aktar tard mill-ħruġ tal-ewwel sejħa għall-fondi tas-sena finanzjarja, l-
           informazzjoni li ġejja:
           (a)   l-ammonti f’approprjazzjonijiet ta’ impenn fil-baġit tal-Unjoni adottat b’mod
                 definittiv għas-sena inkwistjoni għal-linji baġitarji li jkopru l-parteċipazzjoni
                 tal-Gżejjer Faeroe, fil-Programm Orizzont Ewropa miżjuda, jekk rilevanti,
                 f’konformità mal-Artikolu 6(5) ta’ dan il-Ftehim;
           (b)   l-ammont tat-tariffa tal-parteċipazzjoni msemmija fl-Artikolu 6(8) ta’ dan il-
                 Ftehim;
           (c)   mis-sena N+1 tal-implimentazzjoni tal-Programm Orizzont Ewropa, l-
                 implimentazzjoni tal-approprjazzjonijiet ta’ impenn li jikkorrispondu għas-sena
                 baġitarja N, miżjuda f’konformità mal-Artikolu 6(5) ta’ dan il-Ftehim u l-livell
                 ta’ diżimpenn;
           (d)   għall-parti tal-Programm Orizzont Ewropa fejn tali informazzjoni hija
                 meħtieġa sabiex tiġi kkalkolata l-korrezzjoni awtomatika, il-livell ta’ impenji li
                 jkunu saru favur l-entitajiet tal-Gżejjer Faeroe diżaggregati skont is-sena
                 korrispondenti tal-approprjazzjonijiet baġitarji u l-livell totali relatat tal-
                 impenji.

           Abbażi tal-Abbozz tal-Baġit tagħha, il-Kummissjoni għandha tipprovdi stima tal-
           informazzjoni għas-sena ta’ wara skont il-punti (a) u (b) mill-aktar fis possibbli, u,
           mhux aktar tard mill-1 ta’ Settembru tas-sena finanzjarja.

     (2)   Il-Kummissjoni għandha toħroġ, mhux aktar tard minn April u Ġunju ta’ kull sena
           finanzjarja, sejħa għal fondi lill-Gżejjer Faeroe li jikkorrispondu għall-kontribuzzjoni
           tagħhom skont dan il-Protokoll.

           Kull sejħa għall-fondi għandha tipprevedi l-pagament ta’ nofs il-kontribuzzjoni tal-
           Gżejjer Faeroe mhux aktar tard minn 30 jum wara li tinħareġ is-sejħa għall-fondi.

           Għall-ewwel sena ta’ implimentazzjoni ta’ dan il-Protokoll, il-Kummissjoni għandha
           toħroġ sejħa waħda għall-fondi, fi żmien 60 jum mill-firma ta’ dan il-Ftehim.

     (3)   Kull sena mill-2023, is-sejħiet għall-fondi għandhom jirriflettu wkoll l-ammont tal-
           korrezzjoni awtomatika applikabbli għall-kontribuzzjoni operazzjonali mħallsa għas-
           sena N-2.

           Is-sejħa għall-fondi maħruġa mhux aktar tard minn April tista’ tinkludi wkoll
           aġġustamenti tal-kontribuzzjoni finanzjarja mħallsa mill-Gżejjer Faeroe għall-
           implimentazzjoni, għall-ġestjoni u għall-operat tal-Programm(i) Qafas preċedenti
           għar-Riċerka u Innovazzjoni li fih(om) ipparteċipaw il-Gżejjer Faeroe.

MT                                               22                                                   MT
 ---pagebreak---            Għal kull waħda mis-snin finanzjarji tal-2028, l-2029 u l-2030, l-ammont li jirriżulta
           mill-korrezzjoni awtomatika applikata għall-kontribuzzjonijiet operazzjonali mħallsa
           fl-2026 u fl-2027 mill-Gżejjer Faeroe jew mill-aġġustamenti magħmula f’konformità
           mal-Artikolu 7(8) ta’ dan il-Ftehim se jkun dovut lil jew mill-Gżejjer Faeroe.

     (4)   Il-Gżejjer Faeroe għandhom iħallsu l-kontribuzzjoni finanzjarja tagħhom skont dan
           il-Protokoll f’konformità mat-Taqsima III ta’ dan l-Anness. Fin-nuqqas ta’ pagament
           mill-Gżejjer Faeroe sad-data dovuta, il-Kummissjoni għandha tibgħat ittra formali ta’
           tfakkira.

           Kull dewmien fil-pagament tal-kontribuzzjoni finanzjarja għandu jiskatta l-pagament
           ta’ mgħax ta’ inadempjenza mill-Gżejjer Faeroe fuq l-ammont pendenti, u dan mid-
           data dovuta.

           Ir-rata tal-imgħax fuq l-ammonti riċevibbli mhux imħallsa fid-data dovuta għandha
           tkun ir-rata li japplika l-Bank Ċentrali Ewropew fl-operazzjonijiet ewlenin ta’
           rifinanzjament tiegħu, kif ippubblikata fis-serje C ta’ Il-Ġurnal Uffiċjali tal-Unjoni
           Ewropea, li tkun fis-seħħ fl-ewwel jum kalendarju tax-xahar meta kellu jsir il-
           pagament, u miżjuda b’punt u nofs perċentwali.

MT                                              23                                                  MT
 ---pagebreak---                                                ANNESS II
            Lista tal-programmi, tal-proġetti, tal-azzjonijiet, tal-attivitajiet ekwivalenti

                            jew ta’ partijiet minnhom, tal-Gżejjer Faeroe

     Il-lista mhux eżawrjenti li ġejja għandha titqies bħala l-programmi, il-proġetti, l-azzjonijiet u
     l-attivitajiet ekwivalenti tal-Gżejjer Faeroe għall-Programm Orizzont Ewropa:

     –        Il-Fondazzjoni tar-Riċerka tal-Gżejjer Faeroe;
     –        Il-Fondazzjoni għar-Riċerka dwar is-Sajd tal-Gżejjer Faeroe.

MT                                                  24                                                   MT